
PREFAŢĂ 


Libertatea de exprimare a opiniilor, ca unul dintre rezultatele 
transformărilor sociale înfăptuite după revoluțiile din 1989 în Europa, 
a creat printre români un impuls de renaştere spirituală de factură cu 
totul deosebită. Cartea schițează ca referențial, sub formă de întrebări 
şi răspunsuri, noul curent spiritual cunoscut astăzi sub numele de 
zamolxianism modern sau neozamolxianism. Elementele acestui crez 
capătă contur mai cu seamă din credințe, datini şi tradiții rămase de la 
geto-daci, strămoşii legendari şi mitici ai românilor. Condiţiile sociale 
moderne structurează mitologia română, dând forme noi şi 
magnitudine unor adevăruri spirituale profunde. 

Lucrarea de faţă se axează în special pe realitatea religioasă a zilei 
prezentă în sincretismul creştinismului ortodox românesc, precum şi 
în credințele populare neacceptate de acesta. Cartea nu-şi propune 
decât tangenţial să comenteze referințele istorice despre religia geto- 
dacilor. Cei interesați de acest subiect pot apela la bibliografia 
prezentă la sfârşitul cărții. O sursă mai temeinică de informaţie, despre 
zamolxianismul istoric, o va reprezenta VIAȚA LUI ZAMOLXE, în 
curs de apariție în decursul acestui an. 

Zamolxianismul modern evoluează în prezent ca teorie şi practică 
marcând o renaştere spirituală printre românii care aspiră la regăsirea 
identității neamului românesc în tradiția străbună. Ideile şi conceptele 
expuse permit ca ei să-şi cunoască mai profund sufletul geto-dacic. În 
prezent neamul românesc se află într-un moment istoric situat la 
răscruce de drumuri, în căutarea unui ideal naţional şi al afirmării 
identităţii autohtone, ca urmaşi ai geto-dacilor. 

Ideile schiţate în Românul s-a născut Zamolxian: Întrebări şi 
răspunsuri despre renaşterea zamolxiană oferă un minimum de 
informație pentru cei care doresc să urmeze un mod de viaţă spirituală 
ale cărei rădăcini au fost create de străbunii geto-daci. Practicanţii 
zamolxieni moderni au astfel la îndemână o lucrare care, în cuvinte 
simple şi practici uşor de urmat, serveşte legăturii lor cu Dumnezeul 
universal şi cu Zeul Zamolxe şi Zâna Zânelor ca paradigme divine. 

Important de înţeles este şi faptul că zamolxianismul modern iese 
din sfera unei simple religii, fiind o spiritualitate vizionară, precum se 


va vedea din conținutul cărții. Dar pentru conveniențele sociale 
actuale se poate numi religie precum sunt şi alte crezuri existente. 

Succesiunea întrebărilor creează pe cât posibil o dezvoltare ideatică 
în trepte. Se porneşte de la noțiunea de religie în general. Pe parcurs se 
configurează şi conturează particularitățile renaşterii zamolxiene. 
Anumite idei sunt repetate, cu bună intenţie, pentru a crea o coeziune 
răspunsurilor date la întrebări. Aceasta permite ca cititorul să înțeleagă 
mai profund noțiunile din contextul întrebării respective. Cele 
afirmate în răspunsuri nu se doresc adevăruri ultime; ideile se pot 
îmbunătăți nelimitat în timp, pe măsură ce neozamolxianismul 
evoluează. În acest sens vor fi relevante potenţialele ediţii revizuite. 

De menţionat este faptul că perspectiva din care este scrisă această 
carte este cea a cercetătorului în ştiinţe sociale, nu a întemeietorului de 
religie. Neozamolxianismul ca imaginar spiritual nu are nevoie să fie 
întemeiat sau indus, ci printr-o hermeneutică aplicată tradiţiei 
populare să fie conceptualizat şi structurat. O contribuţie la un astfel 
de proiect poate fi făcută de către orice persoană conştientă de 
valoarea etosului spiritual al neamului românesc. Românii sunt 
păstrători autentici ai tradiției primordiale, care este temeiul ontologic 
al umanităţii. 

Puținele referinţe făcute în text au rolul de a întări sau valida ideile 
expuse. Numărul citatelor este mic, lucrarea de față se doreşte mai 
mult o expunere liberă de idei decât o cercetare riguroasă în domeniul 
social-religios. Unele răspunsuri sunt susținute de referințe, dar altele 
sunt propuneri ale autorului făcute cu scopul de a inspira cititorul. Dar 
chiar şi ele au o bază ideatică prezentă într-o formă sau alta în logosul 
tradiției strămoşeşti. 

Bibliografia de la sfârşitul cărţii serveşte parțial ca ghid dar şi ca 
recomandare pentru aprofundarea ideilor expuse. La titlurile despre 
zamolxianism, dacism şi domenii de interes tangente, se adaugă 
metodologia de cercetare în ştiinţele sociale. O listă a întrebărilor 
numerotate se află la începutul cărţii, iar indexul de la sfârşit oferă o 
căutare uşoară a cuvintelor cheie. 

Volumul acesta este primul care expune mai consistent opinii ale 
autorului, care până în prezent şi-a făcut cunoscute ideile, despre 
renaşterea zamolxiană, mai cu seamă sub formă beletristică în trilogia 
PE CALEA LUI ZAMOLĂXE, în interviuri şi scurte articole. Temele 
tratate urmăresc să inspire pe acei care pot contribui de-a lungul 

timpului la crearea codului de legi neozamolxian, o colecţie de lucrări 
de esență formând treptat CARTEA LUI ZAMOLĂXE. Ea va zugrăvi o 
nouă dimensiune religios-spirituală a românului, având şi capacitatea 
de a oferi inspirație şi altor popoare. Proiectul este extins pe zeci de 
ani, poate chiar sute, timp în care spiritualitatea zamolxiană se va 
structura, consolida şi maturiza după debutul ei la începutul mileniului 
al III-lea. 


Octavian Sărbătoare, 
martie 2010, Sydney, Australia 


Lista întrebărilor 


BISTA ÎNTREBĂRILOR 


1. Ce este religia? 

2. Ce putem spune astăzi despre practica religiilor în lume? 
3. De când sunt românii interesaţi de zamolxianism? 

4. Ce fel de cult iudeo-creştin este ortodoxia, creştinismul 
ortodox practicat de români? 

5. Ce tradiţii strămoşeşti ale românilor susțin astăzi 
renașterea zamolxiană? Ce implicaţii pot avea ele în 
domeniul social în general? 

6. Ce se înțelege prin sincretism religios? Cum se defineşte 
el în cazul zamolxianism-creştinism? Cum s-a născut 
sincretismul creştinism ortodox-zamolxianism? În ce stadiu 
se află el astăzi? 

7. Se poate ajunge oare la o sinteză în ortodoxie şi în felul 
acesta să se depăşească sincretismul în cauză? 

8. Există printre românii creştini şi zamolxieni creştini? 

9. De ce creştinismul ortodox românesc a devenit 
anacronic? 

10. În ce măsură religiile abrahamice sunt afectate de un 
pseudo-dumnezeu? 

11. Care sunt caracteristicile unui dumnezeu demonizat în 
religia iudeo-creştină? 

12. De ce românii au şansa de a-şi constitui un crez spiritual 
autohton? De ce renaşterea zamolxiană poate avea succes? 
13. În ce constă spiritualitatea zamolxiană? Ce legătură mai 
are ea cu zamolxianismul geto-dacilor şi religiile antice? 
14. Cum va arăta un cod de legi al zamolxianismului 
modern? 

15. Este Dumnezeu pe pământ, în cer sau pe amândouă 
tărâmurile? 

16. Cum definim divinitatea supremă în neozamolxianism? 
17. Cum îi definim pe Zeul Zamolxe şi pe Zâna Zânelor? 
18. Care este componenţa panteonului neozamolxian? 

19. Cum poate fi explicat dualismul ordine-dezordine 
reprezentat în manifestarea zeităților? 

20. Cum definim omul în accepțiune zamolxiană nouă? 

21. Ce practici neozamolxiene există? 

22. Ce simboluri zamolxiene există? 

23. Ce temple neozamolxiene există sau pot fi construite? 
24. Pot exista temple neozamolxiene în categoria 
neobişnuitului? 

25. Ce este focul sacru dacic, numit şi Focul Lui Zamolxe? 
26. Ce paşi s-au făcut pentru constituirea unui cler 
zamolxian modern, clerul deceneu? 

27. Cum se practică neozamolxianismul de către individ şi 
familie? 

28. Ce reprezintă sacerdotul neozamolxian al familiei? 

29. Care este distincția netă între preotul deceneu şi 
preoteasa decenee? 

30. Ce a reprezentat preoteasa decenee în istorie de la 
descompunerea Zamolxianismului vechi încoace? 

31. Ce reprezintă ascetul sau sihastrul zamolxian? 

32. Cum se încadrează clerul zamolxian modern în contextul 
social? 

33. Cum sunt făcute rugăciunile şi invocaţiile zamolxiene? 
Ce rol are rugăciunea sau invocația în spiritualitatea 
zamolxiană? 

34. Ce inițieri zamolxiene există şi cum se fac ele? 

35. Ce se poate spune despre căsătoria zamolxiană? 

36. Cum pot avea loc căsătoriile poligamă şi poliandră de 
factură neozamolxiană? Ce reguli se aplică acestor căsătorii 
multiple ca polirelaţii? 

37. Cum sunt evaluate mântuirea şi misterul în 
zamolxianismul modern? 

38. Poate un credincios neozamolxian să practice şi alte 
sisteme de optimizare fizică şi mentală precum sunt yoga sau 
zen de pildă? 

39. Ce se poate spune despre un cod de legi zamolxiene care 
se aplica pe timpul geto-dacilor? 

40. Se poate oare transforma ortodoxia în spiritualitate 
zamolxiană? 

41. Ce se crede în neozamolxianism despre destin şi 
fatalism? 

ÎNTREBĂRI ŞI RĂSPYNSYAI 


- ]. Ce este religia? 

- DEX-ul (1998) o prezintă ca pe un sistem de credințe (dogme) şi de 
practici (rituri) privind sentimentul divinității şi care îi uneşte, în 
aceeaşi comunitate spirituală şi morală, pe toți cei care aderă la acest 
sistem. 


- 2. Ce putem spune astăzi despre practica religiilor în lume? 

- Există o varietate mare de practici religioase aparținând mai mult sau 
mai puţin crezurilor majore. Două curente domină scena religioasă a 
lumii — monoteismul şi politeismul — fiecare dintre ele având diferite 
variante doctrinare. Practica religioasă răspunde anumitor căutări 
mentale ale omului în definirea cauzalităţii existenței pentru a oferi 
soluţii aplicative pentru viaţă. 

De observat este faptul că imaginarul colectiv religios este inițial 
conceptualizat pentru a servi omul, dar pe parcursul evoluţiei sau 
involuţiei sale, se produc transformări. De-a lungul istoriei s-au 
desprins anumite concluzii empirice — religiile monoteiste au tendința 
de a crea violență de idei şi faptică, pe când cele politeiste sunt mult 
mai tolerante; monoteismul, creează o puternică focalizare care tinde 
să elimine elementul creativ, pe când politeismul permite evoluția 
ideilor în direcţii multiple. 

Din punct de vedere istoric, monoteismul s-a constituit din curente 
politeiste ca urmare a unei centralizări care intenţiona să aducă în prim 
plan adevăruri ultime. Ulterior s-a dovedit că centralizările monoteiste 
sunt detrimentale creării unui imaginar religios care să servească mai 
degrabă omul decât paleta dogmatică de idei. Într-o religie sănătoasă, 
omul este servit de imaginarul religios, pe când într-o religie deviantă 
este tocmai invers, adică omul serveşte religia transformată în dogmă 
şi instituție exploatatoare. 


- 3. De când sunt românii interesați de zamolxianism? 

- O conştientizare mai amplă a spiritualităţii autohtone s-a creat după 
Revoluţia din 1989 când dacismul a luat amploare ca o repunere a 
istoriei neamului românesc pe baze noi. Pe parcursul manifestării 
dacismului s-a creat şi tematica spiritualității autohtone a neamului 


10 


Întrebări şi răspunsuri despre renaşterea zamolxiană 


românesc. Treptat s-a înțeles o realitate identitară de netăgăduit — 
românul s-a născut zamolxian pentru că a moştenit de la strămoşii săi 
geto-daci religia zamolxiană prezentă de secole în credinţele populare, 
mult mai înainte de sosirea iudeo-creştinismului în arealul carpato- 
danubiano-pontic. În cercetarea etosului românesc se remarcă ideea 
„că tradiția a mers paralel cu credința creştină” identificând 
neozamolxianismul ca „o credință care nu numai că nu a dispărut ci a 
existat şi continuă să existe paralel sau în binecuvântată simbioză cu 
creştinismul” (citate din Elena Armenescu — sursa pe internet). 

Fenomenul de naştere al dacismului în epoca modernă a fost inițial 
legat de aspirația la independența națională a românilor. Locuind la 
confluenţa dintre trei imperii în Europa (austro-ungar în nord-vest, 
țarist în est şi otoman în sud) românii au perceput în mod natural 
importanța unei centralități bazate pe un trecut glorios al neamului. 
Această paradigmă s-a înfiripat cunoscând existenţa Daciei înainte de 
cucerirea romană. Dârzenia poporului geto-dac, portretizată în celebra 
Columnă a lui Traian de la Roma, a reprezentat referențialul de 
necontestat al unui trecut măreț. 

De-a lungul secolelor, dacismul, ca o primă centralitate națională, a 
rămas reperul de bază ce menținea coeziunea românilor. Credinţa 
religioasă, devenită creştinism ortodox, a reprezentat o a doua 
centralitate naţională. Dacismul, care a fost iniţiat literar ştiinţific în 
epoca modernă de către Nicolae Densuşianu (deşi au existat şi 
precursori precum B. P. Haşdeu, Grigore Tocilescu, Mihai Eminescu), 
a contribuit substanţial la creşterea conştiinţei de neam. De la 
începutul secolului XX, când Dacia preistorică a apărut în 1913, 
dacismul a luat parte la maturizarea ideilor de unitate națională a 
românilor, aceasta ducând la constituirea centralității statale în 1918. 
Ulterior, după Marea Unire, Vasile Pârvan şi alții, au menţinut vie axa 
ideologică a tracologiei. 

Dar de la revoluţia din 1989 încoace se manifestă printre români un 
fenomen nou, acela de renaştere a spiritualității străbunilor, cea 
zamolxiană. Cercetătorii tradițiilor populare şi cei interesați de ea 
realizează că zamolxianismul nu numai că este prezent ca substrat 
spiritual religios, parțial aflat în sincretism cu creştinismul ortodox, ci 
treptat dobândeşte autonomie. Această conştientizare a unui imaginar 
religios nativ neamului românesc se asociază dacismului deja puternic 
conturat în mediile intelectuale. 

Astăzi este evidentă dezvoltarea unui parteneriat dacism- 
zamolxianism ca o renaştere națională printre români. Acest trend a 
creat o opoziție, mai cu seamă din partea Bisericii Ortodoxe Române 
(BOR) care patronează sincretismul zamolxianism-creştinism. Este de 
necontestat faptul că practicile prezente în credințele populare ale 
românilor creează uneori disonanță cu ortodoxismul ca doctrină 
religioasă creştină. Astăzi sincretismul zamolxianism-creştinism se 
clatină ca urmare a libertăţii de idei care se face tot mai vizibilă odată 
cu pătrunderea democrației printre români. Conservatorismul 
creştinismului ortodox românesc devine un subiect contestat atât de 
către masa credincioşilor ortodocşi cât şi de clerul creştin ortodox. 

Menţinând ideea că românul s-a născut zamolxian, apare imperativă 
posibilitatea lui de a-şi alege religia care crede că îl serveşte cel mai 
bine în viaţă — cei care doresc să fie zamolxieni să poată practica liber 
şi să aibe totodată facilitățile de libertate religioasă ca ale cultelor 
recunoscute de stat. lar cei care preferă să meargă în continuare pe 
calea creştină o pot urma nestingheriți. Faptul că românul s-a născut 
zamolxian nu trebuie să degenereze în intoleranță religioasă faţă de 
alte culte. 


- 4. Ce fel de cult iudeo-creştin este ortodoxia, creştinismul ortodox 
practicat de români? 

- Termenul de iudeo-creştinism este apelația corectă a creştinismului 
în general, fiind folosită mai cu seamă în cercurile intelectuale şi 
universitare. Excepţie sunt unele grupări sectante care nu acceptă 
Vechiul Testament în scriptura lor. Cazul când Vechiul Testament este 
inclus ca scriere sacră a creştinismului, deşi cartea aparține religiei 
mozaice (şi se numeşte Tanah), determină ca acea grupare creştină să 
fie de factură iudeo-creştină. 

Creştinismul ortodox românesc acceptă Vechiul Testament pe lângă 
unele obiceiuri din tradiția strămoşească a românilor. Aceasta face ca 
să fie considerat ca o formă specifică de iudeo-creştinism în care 
zamolxianismul are un rol important. 

De observat este faptul că alţi creştini, mai cu seamă cei făcând 
parte din grupările sectante neoprotestante, privesc creştinismul 
ortodox românesc ca o curiozitate doctrinară în care se văd clar 
elementele zise „păgâne”, pe care ortodoxia le menţine cu mândrie, ca 
fiind ceea ce îi defineşte pe români într-o specificitate spirituală 

etnică. Dar aceasta nu invalidează caracterul iudeo-creştin al 
ortodoxiei, dar îi conferă o originalitate neîntâlnită nicăieri. 

De remarcat este faptul că iudeo-creştinismul s-a grefat pe un 
trunchi autohton neamului românesc. Altoii respectivi sunt clar 
vizibili în simbolistica creştină şi practicile ce preamăresc jertfa lui 
lisus şi învățăturile sale. Dar trunchiul originar este încă viguros şi nu 
dă semne de putrezire aşa cum s-a întâmplat cu victoria iudeo- 
creştinismului asupra crezurilor native ale Europei Occidentale. Am 
putea deci spune că ortodoxia este un cult iudeo-creştin doar la 
suprafață. O curăţire a trunchiului de altoii ortodoxiei va scoate la 
iveală natura reală a acestui copac religios. 

Deosebirea dintre zamolxianism şi iudeo-creştinism cu privire la 
jertfă constă în faptul că la daci jertfa făcea parte din cultul eroului 
nicidecum al ofertei sacrificiale către o divinitate. Relatările lui 
Herodot despre sacrificiul eroului trimis mesager la cer sunt fără temei 
deoarece Zamolxe care a studiat cu înțeleptul Pythagoras nu putea 
învăţa poporul să practice sacrificii sângeroase. În schimb iudeo- 
creştinismul este paradigmatic prin sacrificiul făcut de un personaj 
foarte înalt, fiul unic al lui Iehova, lisus. La daci apetitus mortis era 
motivat de un spirit justițiar, nicidecum de reeditarea sacrificiului unui 
personaj model. Ortodoxia în partea sa cristică păstrează cultul 
sacrificiului lui lisus ce nu trebuie confundat cu cel justițiar al eroului 
geto-dac. Totuşi, ambele aspecte persistă în ortodoxie. 


- 5. Ce tradiţii strămoşeşti ale românilor susțin astăzi renaşterea 
zamolxiană? Ce implicații pot avea ele în domeniul social în general? 
- Astfel de tradiţii sunt în primul rând cele existente la sate unde se 
menţine încă o bogăţie de manifestări spirituale care sunt total diferite 
de cele introduse de către iudeo-creştinismul originar. Sufletul 
românului este în esenţă cel al geto-dacului, aşa cum este susţinut în 
studiul făcut de Romulus Vulcănescu în Mitologie română (1985): 
imaginarul religios autohton al românilor oferă o lume bine închegată 
în sine, fiind nu numai un cod de legi, nescrise încă, pentru a se 
raporta la lumea nevăzută, deci cea de factură religioasă, dar şi unul 
moral-etic. Deşi la prima vedere românul pare că urmează setul ideilor 
creştine, el trăieşte în esență o existență dublă, fiind marcat în 
profunzimea sufletului său de etosul geto-dac nativ. 

Dar în viaţa de zi cu zi românul este influențat de sincretismul 
religios zamolxianism-creştinism ortodox care-i generează contradicții 
şi probleme specifice. Românul balansează între sănătatea etosului 
geto-dacic şi permisivitatea creştină a păcatului care li se iartă 
creştinilor la infinit. Observând cu atenţie omul de la sat îi remarcăm 
echilibrul creat de rădăcinile spirituale adânc înfipte în tradiția 
străbună (se prețuieşte înțelepciunea moşilor de pildă). Pe când 
citadinul este marcat de pragmatismul expansiunii economice 
nelimitate care-i şterge individualitatea şi-n acelaşi timp îl izolează de 
elementele naturale care formează colectivitatea sănătoasă. Renaşterea 
zamolxiană vizează tocmai amplificarea elementelor sănătoase care 
există în sufletul poporului român prin tradiția strămoşească, pe care 
din fericire încă o mai păstrează, cum sunt hărnicia, dreptatea, ajutorul 
aproapelui, adevărul. 

Concepţiile individualiste promovate de pragmatismul iudeo-creştin 
sunt străine de matricea strămoşească a neamului românesc (Noica, 
1991). Dovezile de astăzi se află în comportamentul rapace al firmelor 
străine venite mai ales din țările de religie iudeo-creştină — nu au milă 
nici de mediul înconjurător, nici de oameni. Toate aceste amprente 
economice sunt rezultate ale religiei iudeo-creştine care este realmente 
incompatibilă cu sufletul dacoromânesc al românului contemporan. 
Întregul domeniu social suferă datorită incompatibilităţii sufletului 
românesc cu o ideologie străină. 


- 6. Ce se înţelege prin sincretism religios? Cum se defineşte el în 
cazul  zamolxianism-creştinism? Cum s-a născut sincretismul 
creştinism ortodox-zamolxianism? Ín ce stadiu se află el astăzi? 

- Sincretismul religios este o reuniune forțată de idei religioase în care 
sunt puse împreună elemente de proveniență eterogenă. O astfel de 
coexistență, sub acelaşi acoperământ, creează tensiuni ideologice care 
nasc contradicții. În cazul nostru, cel al creştinismului ortodox 
românesc, există o scindare internă între gruparea conservatoare şi cea 
progresistă, în conturarea sensului direcției evolutive spirituale a 
ortodoxiei. Prima doreşte o apropiere cât mai mare de filonul originar 
al ideilor exprimate în Biblie, mai cu seamă în Noul Testament, în 
schimb gruparea progresistă ar dori ca sincretismul cu religia populară 
românească să fie cât mai profund. 

Aceste fapte se reflectă nu numai printre credincioşi, dar şi în 
rândul clerului. Unii preoți înclină cu ardoare către frumusețea 
etosului românesc nativ, alții în schimb se țin strâns de importanța 
sacrificiului de pe cruce. Pentru masele de ortodocşi prezenţa relației 
om-natură, prevalentă în religia populară a românilor, forma pe care o 
are zamolxianismul astăzi, este mult mai atractivă în comparaţie cu 
tristețea suferinţei răstignirii lui Dumnezeu pe cruce. Asta dacă se 
poate spune cumva că Dumnezeu poate suferi în lumea pe care a 
creat-o. Tocmai această tendință către elementul natural face ca 
ponderea influenţei religiei populare a românilor în sincretismul 
amintit să crească în timp. 

Filonul zamolxian prezent în creştinismul ortodox al românilor 
aduce prospețimea şi bucuria vieţii, pe când creştinismul originar este 
trist prin simbolistica crucii însângerate, paragon al suferinței divine. 
În timp oamenii vor opta pentru bucuria vieţii. 

Pătrunderea doctrinară a creştinismului pe teritoriile locuite de 
populaţia daco-romană şi ulterior română a întâmpinat o rezistență de 
idei care în cele din urmă a forțat creştinismul să accepte un sincretism 
religios. Prin definiţie sincretismul religios exprimă un amestec forțat, 
ale cărui elemente eterogene sunt clar vizibile în contradicţiile de idei 
din ortodoxie. Reconcilierea în sincretism este practic imposibilă, 
părțile intrate în alianță sincretică îşi tot amână scindarea până la 
momentul când condiţiile sociale vor permite despărțirea lor. 

Există o distincție netă între tradițiile româneşti autohtone şi cele 
creştine. În primul rând tradiţiile româneşti ne reprezintă ca popor, pe 
când tradițiile creştine reprezintă poporul evreu. Religia iudeo-creştină 
aparţine istoric poporului evreu, chiar dacă ea este astăzi considerată o 
erezie a religiei mozaice. Personajele istorice care au pus bazele 
iudeo-creştinismului fac parte din poporul evreu, numit în Biblie 
poporul lui Iehova. Relatările din Biblie, atât din Vechiul cât şi din 
Noul Testament, nu sunt reprezentative pentru neamul românesc. 

Faptul că de-a lungul timpului iudeo-creştinismul s-a suprapus peste 
tradițiile româneşti atestă caracterul parazitar al acestei religii, căutând 
să se impună cu orice preț în detrimentul reprezentării populațiilor 
locale. Tradiţia românească autentică a suferit şi încă suferă datorită 
tendinței de suprapunere a iudeo-creştinismului. Cazul sărbătorilor 
populare este relevant — nedeile au origine autohtonă românească — 
creştinismul ortodox găseşte mereu prilejuri să le facă sărbători 

amintind de un sfânt inventat. Treptat, parazitismul creştin, peste idei, 
concepte şi sărbători populare, va dispare şi abia atunci vom descoperi 
din plin frumuseţea spiritualității care ne reprezintă — moştenirea de la 
străbunii geto-daci. 


- 7. Se poate ajunge oare la o sinteză în ortodoxie şi în felul acesta să 
se depăşească sincretismul în cauză? 

- Uneori în istorie a fost posibil ca un sincretism religios să se 
transforme în sinteză şi ideile puse împreună să creeze o simbioză. 
Dar în situația noastră lucrurile sunt mult prea divergente. Astăzi mai 
mult ca oricând în istoria creştinismului ortodox al românilor se 
observă discrepanța între cele două curente puse sub un singur 
acoperiş. Românii pur şi simplu se trezesc la o nouă realitate a vieţii. 
Se întreabă de ce oare trebuie să suferim dacă suntem religioşi? De ce 
să ducem crucea suferinței? Mulţi ies din cadrul spiritual local 
interesându-se de alte religii sau practici cu substrat religios, precum 
sunt: Zen, meditaţie, Yoga, arte marţiale, bahaism, etc. 

Toate acestea ne spun ceva. Este vorba despre tristețea în care îi 
proiectează creştinismul pe oameni. Şi au dreptate. Lumea Credinței 
din martie 2008 la pagina 38 scrie: Ce trist mi-e rodul Doamne, când 
viața mi se ține/ cu prea mult râs şi cântec, iar lacrimi prea puţine./ 
Tu plâns avut-ai, Doamne, adesea-n viaţa toată,/ cântare prea arare, 
iar râsul niciodată... (un întemnițat al Domnului). Un astfel de crez îl 
proiectează pe om în temniță de unde contemplă relaţia cu Hristos care 
nu râde niciodată. Ce viaţă religioasă poate fi aceasta dacă omul este 
condamnat să-l caute pe Dumnezeu în lacrimile din temniță? 

Pe când religia populară a românilor este veselă. Sărbătorile 
populare sunt sufletul ei. Natura este partenerul simbiotic existențial. 
Nu degeaba se spune: Codrul frate cu românul. Vulcănescu (1980, p. 
251) remarcă legătura simbiotică a românului cu natura, faptul că 
„românul se consideră frate cu codrul, cu apele, cu animalele 
domestice, chiar dacă e mai inteligent şi mai îndemânatic decât ele, 
chiar dacă se socoteşte uns de divinitate ca rege al naturii”. 

O discrepanță atât de mare între tristețea imaginarului religios 
creştin şi bucuria de viață a românului înfrățit cu natura nu se poate 
concilia fiindcă temniţa din care omul este invitat să-l contemple pe 
Dumnezeu nu poate face casă bună cu codrul frate cu românul. 

Situaţiile sunt cât se poate de clare şi fireşti — omul va alege bucuria 
vieții în locul temniţei. 


- 8. Există printre românii creştini şi zamolxieni creştini? 

- La o privire atentă, fenomenul renaşterii zamolxiene a pornit de la 
românii creştini ortodocşi care s-au autodescoperit că sunt de fapt 
creştini ortodocşi zamolxieni; puţini sunt acei oameni care s-au 
declarat zamolxieni per se. Acest fenomen este explicabil deoarece 
creştinismul ortodox românesc, ortodoxia, păstrează multe elemente 
ale crezului zamolxian autohton românilor. Dar, pe parcursul 
constituirii acestui grup, care în prezent devine din ce în ce mai 
numeros, au ieşit la iveală acele persoane care îşi spun zamolxieni. 
Minoritatea zamolxiană este în prezent practic neglijabilă, dar prinde 
un contur din ce în ce mai vizibil printre români. 

Un fapt interesant, printre creştinii zamolxieni persistă fenomenul 
caracteristic religiei creştine de a absorbi paradigme care nu pot fi 
înlăturate cu uşurinţă de către dogmă. Aşa a fost în trecut cazul 
încercării nereuşite de transformare totală a Sărbătorii Moş Crăciun în 
ziua de naştere a lui lisus. Astăzi, observându-se ponderea mare de 
respect pe care o au Zamolxe şi Deceneu printre români, creştinii 
zamolxieni au propus chiar ca cei doi să fie făcuţi sfinți. Prin aceasta 
se doreşte să se arate că Zamolxe şi Deceneu ar fi precursori ai lui 
Iisus în Dacia. Un alt fenomen existent printre creştinii zamolxieni 
este acela de a propaga ideea că lisus Hristos a fost în Dacia, de unde 
a învăţat tainele spiritualităţii pe care a căutat apoi să le transmită 
contemporanilor săi evrei, dar aşa cum ştim, fără succes. 

În spatele acestor naivităţi se află de fapt altceva: se admite în acest 
fel că spiritualitatea zamolxiană este elevată, fiind cea care l-ar fi putut 
inspira chiar şi pe lisus crezut de creştini ca fund „fiul lui Dumnezeu”. 
Personalitățile de excepţie ale străbunilor geto-daci, Zamolxe şi 
Deceneu, ar trebui „chipurile” să figureze printre sfinţii creştini, numai 
astfel li s-ar putea întări valoarea spirituală de netăgăduit. 

Existenţa în prezent a creştinilor zamolxieni şi a ideilor lor de 
absorbţie a valorilor zamolxiene în cele creştine, este cât se poate de 
normală. Fără să realizeze rolul de intermediari pe care l-au jucat, au 
fost unele personalități creştine ortodoxe, precum părintele Dumitru 
Bălaşa, care practic a înlesnit răspândirea ideilor de reconsiderare a 
valorilor strămoşeşti şi prin aceasta de trecerea în timp de la crezul 

creştin ortodox românesc la neozamolxianism. Treptat, dintre creştinii 
zamolxieni se vor desprinde adevărații neozamolxieni, cei care au 
depăşit faza de mixaj al celor două religii şi au trecut astfel cu succes 
în partea zamolxiană, proprie românilor. 


- 9. De ce creştinismul ortodox românesc a devenit anacronic? 

- În primul rând pentru faptul că nu mai reprezintă un sprijin efectiv 
care să reziste asaltului ideologic venit din vestul Europei după 
Revoluţia din 1989. Această presiune posedă o forță deosebită — 
combină economicul cu politicul şi cu religiosul, condiționând 
economicul de religios într-o formă subtilă. În mod practic, românului 
nu i se dau prea multe şanse de a se menţine pe o poziție proprie — ori 
eşti cu noi şi sistemul economic pe care îl introducem, ori nu 
supravieţuieşti în noua realitate social-economică. Celor care renunță 
la aspectul religios creştin ortodox li se oferă alternativa spirituală a 
grupărilor religioase venite din afară — credincioşii ortodocşi pot 
deveni mormoni, baptişti, penticostali, etc. Asaltul religios este 
puternic fiind susținut de cel economic prin misionarii străini. 

În aceste condiţii creştinismul ortodox românesc devine anacronic 
din mai multe perspective. Grupările sectante, venite din afară, nu mai 
practică în niciun fel sacrificiul ritual, pe când în ortodoxie încă se mai 
menţine, prin sacrificarea pentru lisus, numit Mielul lui Dumnezeu, a 
mieilor de Paşte. Ortodoxismul este astfel discreditat ca menținând 
practici primitive. Sacrificiul religios este un anacronism acum la 
începutul mileniului III. Treptat, ortodocşii se vor îndoi de eficacitatea 
rezistenței ortodoxiei în fața asaltului creştinismului venit din afară, 
mai ales că sectele sunt susținute de puterea economică externă. 

Rezistenţa pe care o opune ortodoxismul astăzi este practic fără 
sens fiind un crez al jalei celui care a fost răstignit cu 2000 de ani în 
urmă. În Lumea Credinței vedem fotografii de bătrâni cu ochii 
umflați de rugăciuni şi de nesomn. Este un exemplu deloc încurajator 
pentru cei care înţeleg viața omului ca fiind un dar de la Dumnezeu. 
Ea nicidecum nu trebuie transformată în jertfă personală. În schimb 
grupările neoprotestante creştine promovează bucuria vieţii folosind în 
serviciile lor religioase instrumente muzicale şi cântece vesele care 
îmbărbătează pe participanţi. Este firesc ca, mai devreme sau mai 
târziu, românii să se distanțeze de ortodoxismul devenit perimat, deci 
necorespunzător timpurilor moderne. 

Aceste realități au o mare importanță deoarece, prin discreditarea 
creştinismului ortodox românesc este pusă sub semnul neîncrederii şi 
latura sa zamolxiană care nu are o scriptură proprie, ci se sprijină pe 
cea a iudeo-creştinismului şi pe tradiția strămoşească parțial acceptată 
de acesta. Zamolxianismul, atâta timp cât nu are o scriptură proprie, 
rămâne o spiritualitate de mâna a doua, o poziție pe care nu o merită. 
Fără o scriptură relevantă şi reprezentativă pentru ei, românii îşi pot 
pierde treptat identitatea de neam, ortodoxia nu-i mai poate sprijini în 
noile realităţi ale integrării europene şi globalizării. 

Pe lângă aceste idei există şi criza spirituală globală şi anacronismul 
unor religii majore ca imaginare religioase. Astăzi nu mai are niciun 
sens promovarea unui dumnezeu profan, care face lumea în 7 zile, pe 
om din lut şi pe femeie din coasta acelui om. Creând o sub-realitate, 
aşa cum o numeşte Peter Russell (Ţurcanu, 2009, p, 22), ea „va arăta 
exact aşa cum au creat-o mințile noastre, întunecată, teribilă, aspră, 
lipsită de lumină, dar plină de substitute artificiale ale luminii.” O 
astfel de descriere se potriveşte cu aspectele tipice ale creştinismului 
ortodox românesc, care glorifică suferinţa unui om mort pe cruce, 
rămăşiţele mumificate sub formă de moaşte ale unor oameni şi 
întreaga jale precum că Dumnezeu ca lisus a murit ca să spele păcatele 
lumii. 

Aceste absurdități nu fac decât să diminueze imaginea unui 
Dumnezeu adevărat care fireşte că nu poate să moară şi să învie în 
universul pe care l-a creat. Lipsa de discernământ şi raționalitate duce 
la grotescul macabru al venerării unui om mort pe cruce acum aproape 
2000 de ani în Iudeea antică; susținerea aberaţiilor bisericii iudeo- 
creştine îl îndepărtează pe om de realitatea unui Dumnezeu conştient 
de rolul Său în crearea realităţii, prezentând în schimb un pseudo- 
dumnezeu ca o caricatură ridicolă şi grosieră, o expresie a ceea ce 
Russell numeşte „substitute artificiale ale luminii” (Țurcanu, 20096, p. 
22). 

Anticreştinismul trebuie privit ca revenirea la raționalitate, 
nicidecum ca ură împotriva cuiva. Creștinii devotați sunt victimele 
unei sub-realități existenţiale care nu are nimic de-a face cu 
Dumnezeul Conştiinţă, ci cu întunericul. Renaşterea spirituală a 
omenirii constă în trezirea la realitate dintr-o sub-realitate pe care 
religiile instituționalizate au creat-o din credințele în absurdități 
devenite precepte biblice. În acest sens se poate înţelege anacronismul 

creştinismului ortodox românesc care se bazează doctrinar pe tradiția 
religioasă abrahamică. 


- 10. În ce măsură religiile abrahamice sunt afectate de un pseudo- 
dumnezeu? 

- O evaluare istorică a religiilor abrahamice, acele crezuri care acceptă 
valoarea imaginarului religios pornit de la patriarhul Abraham, poate 
oferi surprize. Considerat strămoşul comun al popoarelor evreu şi 
arab, Abraham (numit Ibrahim de către arabi), un locuitor al 
Babiloniei antice, conform Bibliei şi Coranului, a primit poruncă de la 
Iehova, după evrei şi creştini, sau Alah după musulmani, să meargă în 
ținuturile vechiului Canaan (în aria prezentului stat Israel), un pământ 
care îi este dat lui şi urmaşilor lui. În Biblie, mai mult decât în Coran, 
se narează cu lux de amănunte periplul lui Abraham despre care se 
spune că era un om al dreptăţii şi credincios lui Iehova (sau Alah) 
până la sacrificiu. 

Proba sacrificiului este cea mai revelantă în acest sens: Abraham 
trebuie să-i demonstreze lui Iehova că are o credinţă nezdruncinată şi 
este în stare să facă orice pentru a o dovedi. Astfel că Iehova îi cere lui 
Abraham să-şi sacrifice al doilea fiu, pe Isaac, făcut cu soția sa Sara, 
el având ca prim născut pe Ismail, copilul lui Hagar, o servantă a 
Sarei. Cel încercat trece cu bine testul, Abraham este oprit de Iehova 
să-l omoare pe Isaac chiar în ultimul moment, atunci când ţinea cuțitul 
de sacrificiu ridicat deasupra tânărului care nu ştia ce i se întâmplă. 

Esenţial de remarcat în acest context istoric este faptul că religiile 
abrahamice consideră proba sacrificiului ca un exemplu de valoare 
care serveşte ca paradigmă oamenilor în relaţiile lor cu Iehova sau 
Alah — ideea că nu trebuie să precupețească nimic pentru a-şi arăta 
credinţa în el. Exemplul patriarhului Abraham a creat de-a lungul 
istoriei o succesiune de consecinţe care astăzi, privindu-le cu atenție, 
au rezultate de nebănuit. 

În iudaism gestul lui Abraham zugrăveşte mai degrabă intenția 
sacrificiului, dar în iudeo-creştinism, cea de-a doua religie 
abrahamică, intenția se transformă în act îndeplinit — lehova îşi trimite 
fiul, pe lisus, să moară sacrificat pe cruce. Acest fapt, descris cu lux de 
amănunte în Noul Testament, este a doua fază a portretizării unui 
pseudo-dumnezeu, a demonizării lui dumnezeu (se va folosi literă 
mică atunci când se prezintă aspectul demonic al lui dumnezeu). Am 


20 


Întrebări şi răspunsuri despre renaşterea zamolxiană 


văzut deja că în prima fază a demonizării scriptice a lui dumnezeu, 
fiinţa considerată ca fiind supremă cerea proba sângelui pentru ca 
omul Abraham (Ibrahim) să-i intre în grație. 

Pasul acestei demonizări, de la intenţia sacrificiului, precum este în 
iudaism, la exemplul sacrificiului în iudeo-creştinism, este uriaş. 
Practic, dumnezeul demonizat trece la fapte pentru a arăta că el însuşi 
este gata de sacrificiu prin a-şi trimite ce are mai drag, pe singurul său 
fiu, pe lisus. Dumnezeul demonizat dă o pildă, intenționând să înveţe 
oamenii cum trebuie să-l urmeze şi să fie oricând gata să sacrifice 
orice pentru el, cel care a fost în stare să-şi sacrifice chiar şi fiul unic. 
În iudeo-creştinism sacrificiul a luat proporţii mai mari considerându-l 
pe Iisus ca fiind însuşi dumnezeu (ideea de consubstanţialitate numită 
în greaca koine, homousion) şi arătând astfel proporţia imensă de 
„lubire” oferită oamenilor prin moartea lui dumnezeu pentru binele 
oamenilor. 

Astfel cei care urmează imaginarul religios al iudeo-creştinismului 
au preluat exemplul sacrificiului lui Iisus în vorbe şi fapte. Ei acordă 
valoare învățăturilor lui lisus — cel credincios să nu se opună răului şi 
să-şi ia crucea suferinţei în spate şi să o ducă aşa toată viaţa. Aceste 
absurdităţi ale relației omului cu Dumnezeu sunt de fapt consecinţe ale 
portretizării unui dumnezeu demonizat care îl conduce pe om în 
suferință, în această viaţă, către o promisiune a fericirii eterne. Puţini 
oameni se întreabă: cum oare un dumnezeu al durerii poate oferi o 
fericire veşnică? 

Portretul unui dumnezeu demonizat a devenit şi mai conturat de la 
apariția islamismului în secolul VII, e.n. Relatarea biblică a intenţiei 
sacrificiului lui Abraham a luat de atunci un aspect şi mai dramatic. 
Nu numai că noua credință islamică a validat valoarea sacrificiului 
uman, dar a reinterpretat scena din Biblie, susținând că Abraham, 
numit acum Ibrahim, a vrut să-şi sacrifice pe primul său născut, 
Ismail, care este considerat ca strămoş al populațiilor arabe. Astfel 
„meritul” credinţei lui Abraham/ Ibrahim este transferat de la evrei la 
arabi. 

Intenția sacrificiului, trecută prin filiera iudeo-creştină în care 
devine exemplu (ca răstignire a lui lisus) este înțeleasă de unele 
persoane din islamism ca trecere la fapte. Terorismul, sinuciderile şi 
omorurile făcute de fanaticii musulmani, în numele unui dumnezeu 
demonizat (strigând cu mândrie „Alah este mare!”), sunt consecinţe 

ale metamorfozei istorice a sacrificiului patriarhului Abraham, omul 
drept, dar cu mentalitatea primitivă a epocii istorice în care a trăit. 
Sunt destui oameni ai acestui început de mileniu III care poartă în 
societate şi în comportament sechelele lăsate de intenția sacrificiului 
întâmplată unui om numit Abraham/ Ibrahim cu mii de ani în urmă. 

Ulterior, dumnezeul demonizat istoric a continuat prin filiera 
religiilor abrahamice să aibă caracteristici din ce în ce mai sângeroase, 
culminând astăzi cu satanismul, şi el un crez tot de sorginte 
abrahamică. Ca religie satanismul foloseşte întreaga terminologie a 
religiilor abrahamice predecesoare, scoțând în relief tocmai aspectul 
demonizat al lui dumnezeu, faptul că el nu poate fi decât negativ de 
vreme ce iartă relele oamenilor. Pe când satana, spun ei, devine 
personajul pozitiv, fiind exponentul dreptăţii, deoarece îi pedepseşte 
pe făcătorii de rele. 

Logica folosită de exponenţii satanismului este corectă atunci când 
se referă la caracteristicile unui dumnezeu demonizat care apare 
realmente neputincios chiar în relatările biblice în care acest gen de 
divinitate se zbate continuu să elimine răul portretizat de satana, 
lucifer. Şi aici argumentul apare întemeiat — ne putem întreba de ce 
oare nu se pot elimina relele satanei dacă dumnezeu are intenţii bune 
față de oameni şi îi iubeşte? Vulcănescu (1980, p. 252) identifică pe 
„demiurgul rău al acestei lumi” (cum îl numeşte el) ca fiind „un 
descendent neputincios al adevăratei lumi divine, de care este complet 
separat”. Tot el specifică ideea că „demiurgul rău a fost identificat cu 
Dumnezeul Vechiului Testament” (ibidem) de unde a fost preluat în 
iudeo-creştinism, apoi în islamism şi mai apoi în satanism. 

Tragedia existenţială a omului contemporan, aparținând oricăreia 
dintre religiile abrahamice, este că se găseşte în mijlocul acestor 
absurdități pe care trebuie să le trăiască cumva astăzi. Omul zilei se 
loveşte mereu de dumnezeul demonizat fie în exaltarea „bravurii” lui 
Abraham în predicile din sinagogă sau a „meritului” lui Iisus sacrificat 
pentru binele oamenilor, precum se spune în biserici sau al 
„ascensiunii în paradis” al martirului musulman, cum transpare din 
predicile din moschei. Satanistul se alătură exaltărilor de recunoştinţă 
către dumnezeul demonizat cu spectrul cuţitelor însângerate. 

Omenirea religioasă de orientare abrahamică urmează încă traseul 
dat de intenţia omorului din sacrificiul lui Abraham/ Ibrahim ajungând 
în prezent la etapa curgerii de sânge de pe cuţitele satanice. Imaginarul 

de „salvare” în religiile abrahamice conduce de veacuri, o bună parte 
din umanitate, spre prăpastie. Atâta timp cât se va crede în valoarea 
sacrificiului religios sângeros şi nu se va putea renunța la cuțitul lui 
Abraham/ Ibrahim, la sângele lui lisus, la sângele martirului 
musulman şi la cuţitele însângerate satanice, oamenii urmează un 
dumnezeu demonizat care cere tot timpul curgere de sânge. Profanarea 
lui Dumnezeu prin aceste crezuri a generat repulsie din partea unor 
oameni, care au renunțat la căutarea unui Dumnezeu inteligent 
ajungând la concluzia că religia ucide. Pe internet se află o multitudine 
de informații cu această temă. 

Dar există şi raționalitate. Nu este surprinzător să aflăm că savanți 
de renume mondial trag semnale de alarmă. Ervin Laszlo, filosof şi 
scriitor, afirmă că „lumea se află în pragul unui colaps economic, 
social şi politic care generează haos şi violență. Este o lume pe care 
noi am creat-o şi care acum se prăbuşeşte” (Țurcanu, 2009a, p. 22). Iar 
dacă vom considera că elementul spiritual este cel care modelează 
economicul, socialul şi politicul, nu putem decât să ajungem la 
concluzia că imaginarul religios este cel care stă la baza acestei 
prăbuşiri, acel dumnezeu demonizat pe care societăţile religioase 
abrahamice îl venerează. Stanislav Grof, scriitor şi cercetător al 
Conştiinţei, este de părere că „suferinţa vine din modul de a percepe 
universul” (Ţurcanu, 2009a, p. 23), iar la acest capitol religiile 
abrahamice sunt ratări ale viziunii integratoare om-univers conştient. 
Mai departe autorul argumentează că „sfârşitul timpului este, după 
părerea mea, sfârşitul unui tip de percepţie, sfârşitul unei lumi aşa cum 
o cunoaştem noi: o lume a violenţei şi a lăcomiei, egotică, coruptă, 
sfâşiată de conflicte” (ibidem). O astfel de lume nu poate fi patronată 
decât de un pseudo-dumnezeu, un dumnezeu demonizat care 
determină psihologia umană să-i emuleze calităţile destructive, 
rezultând astfel violenţa, lăcomia, corupţia, conflictele. 


- 11. Care sunt caracteristicile unui dumnezeu demonizat în religia 
iudeo-creştină? 

- Demonizarea lui dumnezeu în iudeo-creştinism porneşte de la faptul 
că a murit însângerat pe cruce. Este portretul unui dumnezeu care 
moare în propria creaţie infirmându-şi însăşi funcția creatoare. Puţini 
oameni se întreabă: dacă adevăratul Dumnezeu moare, oare pe el cine 
îl învie? Această autoanihilare, care se doreşte paradigmatică, pentru 

omul care vrea să se inspire din exemple şi pilde considerate de 
origine divină, nu poate fi decât a unui dumnezeu demonizat, 
„demiurgul rău al acestei lumi” cum îl numeşte Vulcănescu (1980, p. 
252). 

Premizele demonizării au fost puse înaintea actului crucificării prin 
învățăturile caracteristice unui dumnezeu demonizat care-i îndeamnă 
pe oameni să nu se opună răului („Nu staţi împotriva celui rău” — 
Matei, 5, 39), să-şi iubească duşmanii („lubiţi pe vrăjmaşii voştri” — 
Matei, 5, 44), să întoarcă obrazul celui care-i pălmuieşte („celui ce te 
loveşte peste obrazul drept, întoarce-i-l şi pe celălalt” — Matei, 5, 39) 
şi promite o împărăție a cerurilor pentru cei săraci cu duhul (,„Fericiţi 
cei săraci cu duhul, că a lor este împărăţia cerurilor” — Matei, 5, 3). Ne 
întrebăm: dacă cei săraci cu duhul merg în împărăția cerurilor unde se 
vor duce cei care au duh? Toate aceste învățături ale absurdului au 
spectrul iraționalităţii şi încurajării răului; societățile umane care s-au 
constituit pe baza unei raționalități organizatorice le-au respins ca 
fiind antisociale. 

Mai mult chiar, dumnezeul demonizat îşi spune răspicat intenţiile, 
faptul că a venit în lume să aducă dezbinarea între oameni („Să nu 
socotiți că am venit să aduc pace pe pământ; n'am venit să aduc pace, 
ci sabie. Căci am venit să-l despart pe fiu de tatăl său, pe fiică de 
mama sa, pe noră de soacra ei” — Matei, 10, 34-35) şi să dea foc lumii 
(„Foc am venit s'arunc pe pământ, şi cât aş vrea să fie-acum aprins!” — 
Luca, 12, 49). Mentalitatea ideilor bolnave a manifestării dumnezeului 
demonizat este evidentă în societățile atinse de o astfel de boală a 
sufletului uman parazitat, ele fiind cele mai afectate de consecințele 
demonizării lui dumnezeu ca revers al sacralizării. 


- 12. De ce românii au şansa de a-şi constitui un crez spiritual 
autohton? De ce renaşterea zamolxiană poate avea succes? 

- Suntem singurii din lumea europeană care mai păstrăm un filon 
sănătos după victoria aproape totală a creştinismului asupra crezurilor 
native ale populațiilor europene, în mijlocul cărora a pătruns. Există 
câteva elemente esenţiale care pot contribui la renaşterea zamolxiană 
printre români. George Liviu Teleoacă remarcă pe bună dreptate că 
noi românii „deținem cu certitudine vatra arheologică a băştinaşilor 
Europei şi implicit matricea stilistică a revelației primordiale care a 

dăruit omenirii sacrul”. Şi acestea se reflectă într-o multitudine de 
moduri. 

Mă refer în primul rând la Sărbătoarea de Moş Crăciun, un 
eveniment de bucurie existent din zorii istoriei, simbolizând biruința 
luminii asupra întunericului, care astfel se retrage pas cu pas odată cu 
creşterea zilei în detrimentul nopţii, anual începând cu solstițiul de 
iarnă din 21 decembrie. Sărbătoarea de Moş Crăciun a fost practicată 
şi la geto-daci, posibil ca Sărbătoare a Lui Zamolxe, Zeul Moş, un zeu 
solar, uranian, cu barbă albă bogată. Creştinismul a suprapus peste ea 
naşterea salvatorului pe care îl promovează. Astăzi mulți oameni se 
întreabă: ce legătură există între naşterea unui copil şi un moş bărbos? 
Răspunsul este că nu există nici una. 

De remarcat este faptul că românii nu au renunţat la denumirea de 
Sărbătoarea de Moş Crăciun dată acestui eveniment ancestral serbat pe 
25 decembrie al fiecărui an şi asociat cu cultul bradului sacru 
(Vulcănescu, 1985, p. 331-332) şi arderea butucului în noaptea de 
Crăciun ca foc sacru, Focul Lui Zamolxe şi chemarea luminii. La 
catolici Crăciunul se numeşte Natale (nataliție), vrând să semnifice 
ziua naşterii lui mesia, salvatorul aşteptat şi nerecunoscut de poporul 
evreu. lar în lumea anglo-saxonă numele este cel de Christmas, 
amintind de Christ (Hristos), cum îi spun ei aceluiaşi personaj 
considerat salvator. 

Dar românii au ţinut cu dârzenie la numele de Moş Crăciun ca 
strămoş şi moş. Ghinoiu (2008, p. 167), un remarcabil cercetător al 
culturii populare, ne face cunoscut „un mare adevăr istoric”, spune el, 
faptul că „la apariția creştinismului, Crăciun era un Zeu atât de 
venerat, încât nu a putut fi exclus cu desăvârşire din Calendarul 
popular şi din conştiinţa oamenilor”. Acesta este un element esențial 
care contribuie astăzi la constituirea crezului neozamolxian, ca o 
reîntoarcere la adevăr. 

Alte pârghii care susțin o renaştere zamolxiană sunt prezente în 
credinţele de zi cu zi ale românilor. Cei de la sate au nedei, sărbători 
populare care iniţial erau independente de creştinism, dar în timp au 
fost suprapuşi diferiţi sfinţi peste tradiţia ancestrală a locurilor. În 
acest sens există numeroase cercetări ale tradiției şi folclorului care 
atestă originea geto-dacică a obiceiurilor românilor. Toate aceste 
elemente sunt originare româneşti, nefiind aduse împreună cu crezul 
biblic. Ponderea extinsă a practicii acestor obiceiuri străbune 

contribuie la structurarea renaşterii zamolxiene din spiritualitatea 
strămoşilor geto-daci. 


- 13. În ce constă spiritualitatea zamolxiană? Ce legătură mai are ea 
cu Zamolxianismul geto-dacilor şi religiile antice? 

- Spiritualitatea zamolxiană are elemente doctrinare reprezentative 
pentru poporul român trăitor în habitatul carpato-danubiano-balcanic, 
deci şi cu extensie către urmaşii traco-geto-dacilor trăind la sud de 
Dunăre. Timpul modern al ştiinţei şi tehnologiei marchează legătura 
noastră cu Dumnezeu. Deşi bazele sunt tot cele vechi, interpretarea 
relației om-Dumnezeu se face din unghiuri noi introducându-se mai 
clar elementul de raționalitate într-o religie care se doreşte viabilă, 
neozamolxianismul. 

Persoanele care păşesc pe noul drum spiritual numit zamolxianism 
modern, acum la începutul mileniului III, vor descoperi elementele 
vieții românului în prezentul istoric. Pe măsură ce se dezvoltă un cod 
de legi proprii, crezul zamolxian modern se transformă într-o 
spiritualitate ce nu mai poate fi privită ca o simplă religie, continuând 
zamolxianismul dacic, ci dobândeşte caracteristici specifice. În acest 
context neozamolxianismul exprimă o viziune extinsă de raportare a 
omului la principiul existenței, Dumnezeul universal, prin prisma 
Conştiinţei. 

Zamolxianismul modern îşi are rădăcinile în Dacia Lui Zamolxe şi 
menține câteva idei fundamentale ale religiilor primare ale umanității, 
cu precădere relația simbiotică om-natură. De remarcat este şi faptul 
că această caracteristică esențială de viață sănătoasă este pierdută în 
religiile monoteiste abrahamice bazate pe speculația revelației, în 
sensul că generaţii de oameni au considerat anumite mesaje revelate, 
ca ele să fie infirmate de generaţiile succesive. Dovada este că în 
iudaism unele cărți au devenit apocrife după ce mult timp fuseseră 
considerate scripturale (exemplu: Cartea lui Enoh). Spiritualitatea 
zamolxiană abordează cu prudență mesajele revelate, dar nu respinge 
veridicitatea lor. Un prim exemplu sunt cele primite de Mihaela 
Palade şi centrate în jurul a două teme esențiale: lumina şi iubirea. 

De o mare importanță este faptul că, atunci când se caută o 
comparaţie între neozamolxianism şi unele religii ale antichităţii, se 
renunță categoric la ritualuri de sacrificii de orice formă. Divinităţilor 
antropomorfizate nu li se oferă niciun fel de jertfe, înţelegându-se că 

principiile nu au nevoie de darurile oamenilor. Din contră, omul 
este cel care învaţă din principiul respectiv ce înseamnă o manifestare 
a ordinii în natură, lecţie care-i poate folosi în viață. Zamolxianul de 
astăzi nu slujeşte zeii, ca în cazul religiilor antice. El urmăreşte ca 
principiile de conştiinţă, ce definesc zeitățile de orice natură, să fie 
aplicate cu folos vieții omului. 

Prin urmare se poate spune că zânele precum sunt Zâna Zânelor, 
Zâna Florilor, Zâna Iubirii, Zâna Zorilor, sau zeii ca Zeul Zamolxe, 
Zeul Dragobete, Zeul Marele Lup Alb, Zeul Curcubeu, Zeul Moş 
Crăciun (o reprezentare a Zeului Zamolxe) sunt personificări, având 
anumite spirite, care îi reprezintă pe ei prin calităţile divine oferite 
omului. Astfel ordinea, armonia, dreptatea sunt atrase conştient în 
minţile oamenilor care acționează în viață influențați de spiritele 
benefice numite în spiritualitatea românească zâne (zeițe) şi zâni (zei). 

Ghinoiu (2008, p. 93) remarcă proximitatea divinului cu românul 
astfel: „Divinitatea adorată este aproape de oameni, vine în contact cu 
ei, se află în tot şi în toate” şi faptul că „românul personifică totul: 
aştri, vietăți (animale, păsări, reptile, insecte), plante, fenomene ale 
naturii, boli, sentimente, trăiri sufleteşti”. Se observă aici relaţia 
simbiotică a românului cu mediul de unde „din natura înconjurătoare 
el îşi alege, după caz, mamă, tată, frate, soră, soţie postumă, prieteni” 
(ibidem). Acestea sunt elementele pe care se sprijineau şi credințele 
ancestrale ale umanității. 

Prin simbioza om-natură spiritualitatea zamolxiană rămâne tributară 
zamolxianismului antic, ca religie de factură primară, dar ea este 
astăzi îmbrăcată în hainele noi ale modernităţii de idei în care 
înțelegerea că Dumnezeu este Conştiinţă se aplică la realitatea 
materială a universului creator. Acest adevăr defineşte spiritualitatea 
zamolxiană. 


- 14. Cum va arăta un cod de legi al zamolxianismului modern? 

- Codul de legi al neozamolxianismului va servi realitatea prezentului 
istoric enunțând precepte şi recomandări spirituale relevante. Modul 
de expunere va fi cel modern în care pe lângă raționalitate există şi o 
mistică ideatică. În primul rând un astfel de cod de legi se adresează 
omului religios al secolului XXI şi, printr-o viziune creativă, 
timpurilor ce vor urma. Se va ieşi din primitivismul ideilor biblice, 
precum facerea lumii în şapte zile, etc. Se adoptă noțiuni ştiinţifice şi 

filosofice care concordă cu vremurile noastre, precum este cea de 
validitate a fizicii cuantice ca probă ştiinţifică a impactului conştiinţei 
asupra materiei. 

Conceptualizarea codului de legi al neozamolxianismului, într-o 
formă scrisă, va reprezenta imaginarul spiritual autentic neamului 
românesc. Poporul român a păstrat sub formă de înțelepciune populară 
filoane din Legile Lui Zamolxe. Proiectul de structurare a unui cod de 
legi, o Biblie Dacoromânească, o Înţeleaptă Scriptură şi Carte de 
Învăţătură Dacoromânească, reprezentându-l spiritual pe român, 
poate dura în timp circa 20-30 de ani pentru ca elementele esenţiale să 
se consolideze. Denumirile de Cartea Lui Zamolxe, Legile Lui 
Zamolxe, Biblia Dacoromânească, Înţeleapta Scriptură, Carte de 
Învățătură Dacoromânească sunt similare. 

În neozamolxianism contează cel mai mult cum sunt făcuţi primii 
paşi, ca prin ei să se asigure dezvoltarea unei baze sănătoase. O 
alcătuire înțeleaptă permite viabilitatea neozamolxianismului, oricând 
realitățile existenței omului în univers se schimbă. Zamolxianul 
viitorului poate medita la Focul Lui Zamolxe şi în naveta spațială şi 
citi totodată din Cartea Lui Zamolxe. Spiritul Lui Zamolxe este 
existent oriunde în univers fiind parte din Spiritul Lui Dumnezeu 
Conştiinţă. 

Cartea Lui Zamolxe va reprezenta deci o chintesență spirituală a 
neamului românesc. La formarea ei poate participa oricine este în 
măsură să-şi folosească înțelepciunea pentru a o oferi oamenilor. În 
timp, generaţiile viitoare vor decide ce să rețină din toate lucrările 
propuse, întocmai cum a procedat şi poporul evreu de-a lungul 
mileniilor pentru constituirea Vechiului Testament şi a altor scrieri 
sacre. 

Astfel părți din Cartea Lui Zamolxe pot fi scoase şi înlocuite cu 
altele noi pe măsură ce imaginarul spiritual prinde contururi noi. 
Aspectul dinamic al Cărţii Lui Zamolxe îi asigură o lungă viabilitate 
în timp. Tot aşa s-a întâmplat şi în cazul religiei mozaice, care de-a 
lungul secolelor s-a dovedit flexibilă, acceptând sau eliminând părți 
din scriptura ei. 


- 15. Este Dumnezeu pe pământ, în cer sau pe amândouă tărâmurile? 
- Dumnezeu, ca principiu al existenţei este transcendent, dar putem 
spune că are proiecții atât în cer, adică în univers, cât şi pe pământ. In 

manifestare Dumnezeu este una cu creația Sa care ia forme grosiere 
sau subtile, conştiinţa omului fiind o expresie rafinată a manifestării 
Lui Dumnezeu în om. Putem spune că unii oameni, prin conştiinţa 
înaltă a trezirii se află în proximitatea Lui Dumnezeu chiar dacă ei 
trăiesc în lumea materială. 

O altă perspectivă din care poate fi privit Dumnezeu este cea de 
existență transcendentă şi imanentă. Putem spune că Dumnezeu se 
manifestă în amândouă aceste planuri existențiale, omul situându-se 
într-o poziție intermediară care-i permite să contemple transcendența 
şi manifestarea şi-n afara sa şi-năuntrul său. 


- 16. Cum definim divinitatea supremă în neozamolxianism? 

- Dumnezeu şi Domnazâna sunt divinitățile supreme aflate într-un 
parteneriat existenţial „„masculin-feminin” ca surse inteligente ale 
creației lumii materiale. Descriindu-l în câteva cuvinte, Dumnezeu şi 
Domnazâna sunt Conştiinţa privită din perspectiva masculină şi 
feminină. O atare experiență este limitată în grade diferite de 
înțelegerea mentală umană. Dumnezeu şi Domnazâna nu sunt 
adevăruri abstracte şi intangibile, ci realități pe care le putem trăi 
printr-o percepție mentală reală. Dumnezeu ca Zeul Tată şi 
Domnazâna ca Zeița Mamă formează o singură Conştiinţă. Ea ia 
forme specifice pentru noi oamenii, care suntem divizați în două 
genuri, masculin şi feminin. Avem în acest fel raportări diferite la 
Conştiinţa pe care o trăim ca o experiență proprie imanentă, dar care 
în ultimă instanţă este doar una. 

În realitatea transcendentă, Dumnezeu şi Domnazâna sunt una şi 
aceeaşi existență impersonală, androginul absolut. Ei s-au manifestat 
în lumea materiei, pe vremea geto-dacilor, ca Zeul Zamolxe şi Zâna 
Zânelor, care formau şi Ei o unitate. După plecarea Lor din lume Zeul 
Zamolxe şi Zâna Zânelor au devenit una cu Dumnezeu şi Domnazâna. 

În prezent neozamolxienii urmează exemplele Zeului Zamolxe şi 
Zânei Zânelor pentru a se apropia de Dumnezeu şi Domnazâna. 
Aceasta se face cel mai adesea prin focul sacru dacic. În tradiţia 
populară Dumnezeu este numit şi Fărtat, iar alter-egoul Lui, ca parte 
negativă, Nefărtat (Vulcănescu, 1985, passim). 

O definiţie dată din perspectiva omului de ştiinţă şi căutătorului 
spiritual Peter Russell (Țurcanu, 2009b, p. 22) se găseşte în articolul 
De la ştiinţă la Dumnezeu în care Dumnezeu, Conştiinţa, este privită 


29 


3% Românul s-a născut zamolxian IX 


ca fiind „o energie inteligentă, conştientă, creatoare, purtătoare de 
informaţie, vie, şi că tot ce există în univers este făcut din această 
energie” pe care „misticii o numesc lumină.” „Conştiința este 
fundamentul Universului observabil, iar spațiul, timpul şi materia 
izvorăsc din Conştiinţă” (ibidem) afirmă mai departe autorul. 


- 17. Cum îi definim pe Zeul Zamolxe şi pe Zâna Zânelor? 

- Când Dumnezeu şi Domnazâna au descins în materie printre geto- 
daci ei au luat forma Zeului Zamolxe şi a Zânei Zânelor ca paradigme 
ale vieţii umane. Astăzi, cei care merg pe Calea Lui Zamolxe, 
urmează pe Zeul Zamolxe şi Zâna Zânelor, ca exemple de înțelepciune 
şi frumuseţe a vieţii. În mod practic atât Zeul Zamolxe cât şi Zâna 
Zânelor au fost reprezentaţi de oameni în carne şi oase. 

Perechea divină Zeul Zamolxe şi Zâna Zânelor (numită şi Sânziana 
sau Ileana Cosânzeana) este ancorată în macrorealitate reprezentând 
aspectele solar şi lunar care armonizându-se împreună creează 
desăvârşirea la nivelul uman. Cei care aspiră la beneficiile conectării, 
fie la Spiritul masculin al Zeului Zamolxe, fie la cel feminin al Zânei 
Zânelor, o fac cel mai bine prin intermediul Focului Lui Zamolxe, 
care are statut divin. Simpla privire a focul sacru dacic predispune la 
dobândirea calităţilor celor două zeități care din perspectiva proprie, 
masculină sau feminină, aduc împlinirile specifice. Zeitățile masculine 
şi beneficiile Spiritelor Lor sunt emanaţii din Spiritul Lui Zamolxe, iar 
cele feminine din Spiritul Zânei Zânelor. 

De remarcat este şi faptul că acolo unde este prezent în spirit Zeul 
Zamolxe se află şi Zâna Zânelor. Ceea ce numim Focul Lui Zamolxe 
este practic Focul Lui Zamolxe şi al Zânei Zânelor. Dar pentru 
simplificare se foloseşte denumirea de Focul Lui Zamolxe. Zeul 
Zamolxe este încărcat cu Spiritul Lui Zamolxe care predispune la 
înțelepciune, iar Zâna Zânelor are Spiritul Zânei Zânelor care permite 
accesarea frumuseții vieţii. 

Invocarea Spiritelor Zeului Zamolxe şi al Zânei Zânelor poate fi 
făcută de perechile care se iubesc şi vor să atragă în spiritele lor 
personale pe cele ale perechii paradigmatice. 


- 18. Care este componenţa panteonului neozamolxian? 
- Găsindu-ne în zorii unui crez modern, panteonul neozamolxian se 
înfiripă din mers şi este în esență bazat pe spiritualitatea românească 

contemporană. În vârful piramidei se află Dumnezeu şi Domnazâna, 
apoi vin Zeul Zamolxe şi Zâna Zânelor şi apoi zeii şi zânele. Există 
multe alte spirite care pot participa la mistica unei crez diversificat şi 
bogat în idei, inclusiv partea negativă a panteonului, acele reprezentări 
ale dezordinii pe care omul nu le doreşte pentru că-l fac să sufere. De 
remarcat este faptul că partea negativă nu are existență proprie, ci 
funcționează ca alter-egouri ale oricărei divinități, atunci când se 
manifestă ca reacție/ răspuns din perspectiva dezordini. Divinitatea 
respectivă este „îmbunată” atunci când omul se manifestă cumva 
împotriva dezordinii şi în acest fel ordinea se restabileşte. 

Cercetătorii în domeniul etnografiei şi folclorului românesc au 
identificat un panteon de tip legendar, mitic şi religios. El se bazează 
în esenţă pe credinţele populare care astăzi sunt şlefuite pentru a li se 
da o imagine spirituală mai clară. Exemple similare în istorie au fost 
cele ale religiilor grecilor şi romanilor antici. Crezurile lor au pornit 
simplu de la zeitățile considerate prezente pe lângă casa omului sau 
cele care îi marcau cel mai mult în habitatul specific comunităţilor lor: 
munţii, apele, etc. În timp au format un panteon viguros. 

Personificările în spiritualitatea românească sunt de o mare bogăţie 
imaginativă. Pe lângă Zeița Mamă care este Domnazâna/ Zâna 
Zânelor şi Zeul Tată sau Dumnezeu/ Zeul Zamolxe, mai sunt zânele şi 
zânele fecioare, zeițe şi zei atmosferici, meteorologici, cei ai 
fenomenelor naturii şi sentimentelor umane, etc. Existenţa acestor 
personificări conferă neozamolxianismului un caracter inițial dualistic 
politeist sau henoteism emanat din dualism, şi va putea fi identificat 
corect pe măsură ce se dezvoltă. Vulcănescu (1985, p. 109) identifică 
religia geto-dacilor ca fiind henoteism mitologic autentic, henoteism 
emanat din dualism, cu particularitatea că dualismul lor era format din 
cultul către zeii Zamolxe şi Gebeleizis. În cazul neozamolxianismului 
dualismul este cel dintre Dumnezeu şi Domnazâna (ca Dumnezeu 
universal Conştiinţă), proiecţiile lor distincte în lumea materiei fiind 
Zeul Zamolxe şi Zâna Zânelor. Parteneriatul masculin-feminin în 
neozamolxianism este astfel conturat cu claritate, fiind neantagonic. 

În timp se va forma un panteon care va avea o continuă dinamică. 
De remarcat este şi faptul, caracteristic politeismului în general, că o 
divinitate poate fi mai importantă pentru unii decât pentru alții datorită 
rolului aparte pe care-l poate juca pentru individ şi comunitate. Cineva 
poate adopta un cult personal pentru o zână sau un zeu anume şi prin 

aceasta se raportează individual la Dumnezeu/ Zeul Zamolxe sau 
Domnazâna/ Zâna Zânelor. Comunitățile de asemenea pot acorda mai 
multă importanță unei zeități anume care îi inspiră în habitatul 
propriu. Cei trăind pe lângă o pădure pot avea mai dezvoltat un cult al 
Zânei Pădurii, cei de la munte pentru sacrul munţilor, ş.a.m.d. 

Având de-a face cu un politeism spiritual, nu se poate enunţa 
niciodată un panteon neozamolxian definitiv. Ceea ce putem spune cu 
mare certitudine este că el va evolua treptat din cel al religiei populare 
şi cel dacic vechi. Panorama panteonului zilei este listată excelent pe 
saitul Societății Gebeleizis. 


- 19. Cum poate fi explicat dualismul ordine-dezordine reprezentat în 
manifestarea zeităților? 

- În primul rând putem identifica dezordinea ca revers al ordinii, deci 
ea nu are existență proprie. Acest fapt generează implicaţii importante 
atunci când aplicăm conceptul în cazul zeităților. Putem spune astfel 
că nici partea negativă a zeităților nu este alcătuită din reprezentări 
aparte, ci din alter-egouri ale aceleiaşi zeități. 

De exemplu Muma Mumelor nu este decât alter-egoul Zânei 
Zânelor manifestată din perspectiva dezordinii. Faptul că spiritele 
negative „pedepsesc” este ca răspuns al aflării omului în dezordine. 
„Pedeapsa” trebuie înţeleasă ca reacție naturală la acțiuni care ies din 
făgaşul ordinii şi devin cumva haotice. „Pedeapsa” nu este deci o 
acțiune deliberată a spiritului, ci un răspuns al lipsei ordinii. 
Dezordinea nu există în esență decât ca revers al ordinii. 


- 20. Cum definim omul în accepțiune zamolxiană nouă? 

- Omul este prin originea sa sufletească o scânteie din Dumnezeu/ 
Domnazână aflată mereu într-o stare potenţială de a se apropia de 
sursa creației sale. Omul conştient aspiră la o integralitate cu divinul 
înțelegând şi urmând corelația reciproc deterministică dintre trup, 
minte şi suflet, care practic indică legătura intrinsecă umanitate- 
divinitate. Aspectul era cunoscut încă de pe timpul geto-dacilor. 
Platon (1974, p. 183 citat de Muşat, 1980, p. 90) scriind despre 
această corelaţie arată că „după cum nu trebuie să încercăm a vindeca 
ochii fără a vindeca capul, ori capul fără a ţine seama de trup, tot astfel 
nici trupul nu poate fi însănătoşit fără suflet”. Interdependenţa dintre 
cele trei planuri umane este evidentă. 

Omul este deci în devenire semizeu şi parte din Dumnezeu în sensul 
că, printr-o conştientizare a vieţii proprii şi a mediilor/ planurilor lui 
existențiale, dobândeşte statut de cocreator pe diverse nivele sau trepte 
ale creației. Astfel că o emulare, ca personificare a unui principiu de 
zeiţă, de exemplu, face ca persoana care dobândeşte nivelul avansat al 
acelei conştiinţe să manifeste principiul creator al acelei zeițe. O Zână 
a Iubirii iubeşte, o Zână a Florilor emulează, cât o poate face nivelul 
uman, frumuseţea florilor cu toate beneficiile care rezultă din 
interacţia cu ea, etc. În mod similar se întâmplă cu toate zeitățile, fie 
ele masculine sau feminine. 

Pe măsură ce zamolxianul sau zamolxiana dobândesc calități 
personale deosebite prin adorarea zeităţii alese, ei se apropie din ce în 
ce mai mult de a deveni omul integral şi prin aceasta de Zeul Zamolxe 
şi Zâna Zânelor, paradigme ale înţelepciunii şi frumuseții vieţii. Omul 
integral este deci acela care şi-a echilibrat aspectele masculin şi 
feminin în persoana proprie şi a dobândit o poziție de apropiere de 
Spiritele Zeului Zamolxe şi al Zânei Zânelor. Prin ei, ca intermediari, 
omul integral dobândeşte proximitatea cu Dumnezeu şi Domnazână. 
Desigur că aceasta nu elimină interacțiunea dintre sexe, ci din contră 
relația de armonie între bărbat şi femeie, inclusiv cea sexuală, devine 
un mod de apropiere de integralitate cu divinul. 

Omul în accepțiunea zamolxiană este un călător în viaţă către 
desăvârşirea de sine, de la trăirea grosieră a manifestărilor în lumea 
materiei la conştientizări din ce în ce mai rafinate, culminând cu cea a 
percepţiei realităţii ultime, adică a Lui Dumnezeu şi Domnazânei ca 
principii ale unității existențiale, adică Dumnezeul universal. 


- 21. Ce practici neozamolxiene există? 

- Practicile zamolxiene sunt de o mare varietate şi se află încă în 
stadiul de diversificare, servind metodologiei de optimizare a fiinţei 
umane. Există practici pentru corp, minte şi suflet şi felurite 
combinații ale acestor trei planuri existențiale. Importanța cea mai 
mare se acordă sufletului, apoi minţii şi în cele din urmă corpului. Dar 
aceasta nu înseamnă că optimizarea porneşte sistematic cu metode 
vizând exclusiv fie sufletul, mintea sau corpul. Sistemul cel mai 
eficace este cel integral, prin urmare practicile sunt adoptate de aşa 
manieră ca progresul să fie vizibil concomitent în cele trei planuri. 

Neozamolxianismul este în esenţă o religie de familie. Practicile de 
cult în casă nu au nevoie de preot zamolxian ci de cunoştinţele minime 
necesare felului cum trebuiesc aplicate. 

Sărbătorile majore rămân neschimbate în esenţa lor originară. Un 
prim exemplu este sărbătoarea lui Zamolxe, Crăciunul la români, când 
se merge cu colinda, un obicei vechi rămas de la strămoşi. Paştele a 
existat ca sărbătoare a primăverii cu mult înainte de pătrunderea 
creştinismului în Dacia romană. Exprima bucuria apariției abundente a 
vegetației şi a căldurii după iarna rece. După echinocțiul de primăvară, 
din timpuri ancestrale se practica tăierea mieilor primăvara ca hrană, 
neavând nicio legătură cu o ofertă de sacrificiu, aşa cum se întâmplă în 
prezent în creştinismul ortodox. 

Câteva cuvinte se pot spune despre semnificația crucii, un simbol 
răspândit la multe religii şi datând din străfundurile religiilor primare 
ale umanităţii. Crucea era prezentă atât la vechii egipteni cât şi la 
hinduşii vedici. În esenţă crucea semnifică soarele, situat în poziţia ei 
centrală, braţele-i se doresc a fi razele. La geto-daci exista crucea lui 
Zamolxe ca simbol solar. Zamolxianismul modern menține paradigma 
crucii care redevine simbol uranian al bucuriei. 

Tot în categoria practici neozamolxiene sunt prezente ritualurile de 
trecere şi inițiere, precum sunt naşterea, botezul, maturitatea, căsătoria 
şi moartea. Românul religios se va simţi în elementul lui cultural-etnic 
şi etnografic. Templele zamolxiene vor reflecta o realitate a sufletului 
românesc nu o istorie a poporului evreu cum este zugravită pe pereții 
actualelor biserici creştine. 

Pe lângă practicile arătate există cultul focului sacru, ca ritual 
esenţial, ce face legătura omului cu divinul, deci cu lumea sacrului. De 
pildă de Craciun se împart colaci însoțiți de lumina dată de o 
lumânare. De Paşte se împart ouă tot cu o lumânare aprinsă. lar la 
cruce, omul când se roagă aprinde o lumânare. Legătura cu lumina 
divină prin Focul Lui Zamolxe este esența neozamolxianismului şi 
modul principal de apropiere de Dumnezeu prin intermediul 
mijlocitorului Zamolxe. Prin urmare, atunci când se aprind lumânări 
implicit este invocată prezența Focului Lui Zamolxe şi a Spiritului Lui 
Zamolxe ca intermediar între om şi Dumnezeu. Focul sacru dacic este 
asociat cu accesul la spirit, în cazul de faţă cel al Lui Zamolxe, El 
fiind Mijlocitorul zamolxianului cu Dumnezeu care, ca principiu al 
existenţei, este transcendental. 

Cum se transformă un foc obişnuit într-un foc sacru? În primul rând 
focul sacru este aprins numai în lemne curate, nu provine din arderea 
gunoaielor şi stricăciunilor de orice fel. Foc sacru pot fi lumânarea, 
torța, focul mic şi rugul, acesta din urmă este epitomul, aspectul 
material cel mai înălțător al Focului Lui Zamolxe. Desigur că între 
lumânare şi rug pot fi o mare varietate de alte focuri de dimensiuni 
diferite, depinzând de ce îşi permite omul să aprindă. La prima vedere 
pare un foc obişnuit în sensul că pot exista multe astfel de focuri, dar 
sacralitatea lui se relevă doar atunci când omul se raportează la el cu o 
atitudine devoţională. Cei care asistă la focul sacru vor permite minții 
să conştientizeze raportul pe care omul îl creează cu divinitatea. 

Prin expunerea ochiului la vederea focului lui Zamolxe se produce 
acel mare mister al apropierii omului de Dumnezeu. Ceva imposibil 
de explicat are loc, mintea parcă se află într-o stare magică de 
conexiune cu supranaturalul, ochiul ca oglindă a sufletului având 
acces la Dumnezeu prin intermediul Mântuitorului Zamolxe. Cât de 
profund poate focul sacru facilita această conexiune depinde de 
persoana care foloseşte aceste practici. 

Focul zamolxian poate fi astfel folosit în toate ocaziile în care omul 
are nevoie de Dumnezeu. Fie că este vorba de o simplă lumânare sau 
de un foc mai mic sau mai mare, omul poate menține clar în minte 
ideea că prin focul sacru se găseşte în prezența Mântuitorului 
Zamolxe. Starea înălțătoare a spiritului facilitează legătura. În acest 
mod pot fi practicate rugăciuni de toate felurile. Cei care se găsesc 
într-o atitudine devoţională în prezența Focului Lui Zamolxe primesc 
inspirație asupra modului cum îşi pot rezolva problemele în viață. 
Rugăciunea zamolxiană, care este mai degrabă o invocație, urmăreşte 
în esența ei să inspire decât să atragă mila lui Dumnezeu pentru 
soluţionarea problemelor personale ale celui care se roagă. 

Omul religios, homo religiosus, aşa cum afirma Mircea Eliade, îşi 
propune să depăşească condiţia captivului în materie. O atare stare 
mentală nu este dependentă de statutul social al cuiva sau de nivelul 
de educaţie atins: omul religios este cel care are o predispoziție către 
misterul existenței. Se spune chiar că această afinitate este dată de 
existența în creierul omului respectiv a „celulelor Lui Dumnezeu”. 
Rămâne ca ştiinţa să elucideze aceasta. Esenţial este faptul că omul 
religios îşi orientează existența după un referenţial divin care poate fi 
cauzal, deterministic şi salvator în sensul de mântuire a sufletului. 

Mântuirea trebuie înţeleasă ca stare de conştientizare mentală înaltă. 
Omul religios, astfel predispus, participă conştient la procesul de 
creaţie, fiind parte a creaţiei divine. În popor există vorba: Dumnezeu 
este cu mine! Aceasta semnifică empiric că acel om se raportează 
conştient la existență în general şi la cea proprie în particular. 
Persoana astfel conştientă este mântuită prin exercitarea la nivelul 
uman a ceea ce face Dumnezeu la cel divin, adică este implicată într- 
un proces de creaţie. 


- 22. Ce simboluri zamolxiene există? 

- În afară de simbolistica veche geto-dacică, din care fac parte floarea 
vieții şi totemul cap de lup, în prezent asistăm la crearea unei 
simbolistici întemeiate pe realitatea zilei. S-a actualizat şi scrierea 
veche românească prin fonturile tip Zamolxis aflate gratis pe internet. 
În timp, simbologia neozamolxiană va marca nu numai scrierea, dar şi 
arta, arhitectura, muzica, etc. 

Referitor la arta originară românească de factură neozamolxiană, de 
remarcat este portretul regelui Decebal sculptat în piatră la Cazane pe 
malul fluviului Dunărea. Construit pe cheltuiala istoricului român, 
deschizător de drumuri în dacism, losif Constantin Drăgan, Decebal 
din stâncă este un mare simbol pentru români şi anticipează o trezire 
la rădăcinile neamului românesc prin monumente de excepţie. Statuia 
lui Burebista, ridicată la Orăştie la inițiativa istoricului româno- 
american Napoleon Săvescu, este de asemenea relevantă. 

Românii au predilecție pentru lucrări ieşite din comun. Să nu fim 
suprinşi că în viitor portrete ale Lui Zamolxe, ale zeilor şi 
personalităților istorice de valoare ale neamului românesc vor fi 
construite în pietre de proporții gigantice care vor depăşi cu mult 
grandoarea sculpturilor montane din SUA şi pe cele ale Egiptului 
antic. Mult doritul templu al lui Avram Iancu poate fi portretul lui 
sculptat într-o stâncă din Munţii Apuseni. Acolo oamenii se pot duce 
şi întâlni cu spiritul lui Avram Iancu, marele dacoromân. 


- 23. Ce temple neozamolxiene există sau pot fi construite? 

- Templele principale sunt cele naturale, fiind vârful munţilor. Din 
timpuri imemoriale românii şi strămoşii lor aveau obiceiul urcării 
rituale a munților pentru apropierea de zeul celest. Ajungerea în vârf 
echivala cu o renaştere, astfel că omul revenit la casa lui era reînnoit 


36 


Întrebări şi răspunsuri despre renaşterea zamolxiană 


ca urmare a periplului lui montan. Obiceiul se menţine încă în zonele 
rurale, dar tot mai mulți oameni din oraşe înţeleg rostul acestei tradiții 
ancestrale. Vârfurile sau colinele de la Sfinx, Omul, Ceahlău, Apuseni 
sunt binecunoscute ca locuri de pelerinaj. 

Pe de altă parte se dezvoltă aşezăminte sacerdotale neodacice. 
Varietatea de temple este practic nelimitată, ele fiind mai ales 
construcții descoperite. Templele au rolul de a trezi conştiinţa umană, 
astfel că zamolxianul modern îşi alege singur căile pe care vrea să 
pornească pentru a-şi amplifica starea de a exista conştient. Aceste 
considerente fac ca tot ce este omenesc să poată dobândi sacralitate 
atunci când exprimă armonie. 

În sfera obişnuitului lăcaşele de cult zamolxian exprimă legătura de 
intermediere între om şi Dumnezeu, Creatorul a tot ce există. Zânele şi 
zeii prezenți în lăcaşele de cult zamolxian exprimă principalele 
aspecte ale raportului om-Dumnezeu. Câteva nume de zâne populare 
sunt Zâna Apelor, Zâna Izvoarelor, Zâna Dragostei, Zâna Zorilor, 
Zâna Pădurii, Zâna Lunii, Zâna Florilor şi Zâna Iubirii. În categoria 
zeilor sunt Zeul Marele Lup Alb, Zeul Dragobete, Zeul Înțelepciunii, 
Zeul Curcubeu. 

De remarcat este şi faptul că un aspect din natură sau o anume 
calitate personificată pot fi privite atât din perspectiva masculină cât şi 
din cea feminină. Astfel pot fi considerate zeități precum sunt Zeul 
Înţelepciunii cât şi Zâna Înţelepciunii. Nu există limite ale 
perspectivelor masculine şi feminine în personificările ce se doresc. 
Dar paragonul zeităților paradigmatice este perechea Zeul Zamolxe şi 
Zâna Zânelor. 

Pe de altă parte pot fi temple care sunt dedicate unui anumit om 
remarcabil căruia nu i se atribuie titulatură de zeu sau zână. În această 
categorie poate intra şi mult aşteptatul Templu al lui Avram Iancu în 
munții Apuseni. Spiritualitatea zamolxiană nu este închistată în dogme 
ci deschisă înțelepciunii universale. 


- 24. Pot exista temple neozamolxiene în categoria neobişnuitului? 

- Să nu fim surprinşi că vor apare şi temple ale falusului, vulvei şi 
sânului de femeie, ele reprezentând principiile lor de funcționare în 
fiinţa umană. Departe de a fi ruşinos să ne raportăm la sacralitatea 
falusului, vulvei şi sânului femeii, templele închinate lor aduc în 
planul conştiinţei valenţele iubirii dintre oameni şi reproducerea 

speciei umane. Astfel de practici au existat şi există în crezurile 
primare ale omenirii, ele având rolul de echilibre a minţii umane prin 
inspirația pe care o dau celor care se conectează la principiile aflate în 
spatele organelor sexuale respective. 

De pe Valea Obârşiei se poate vedea sus spre Vârful Omu un 
mamelon care nu scapă privirii turiştilor. Faptul că se ştie despre 
această reprezentare naturală a unui sân de femeie arată că omul are 
tendința naturală de a venera şi sacraliza acest aspect. În timp, pe 
măsura dezvoltării spiritualităţii zamolxiene, acest loc poate deveni un 
Templul natural al Sânului. 


- 23. Ce este focul sacru dacic, numit şi Focul Lui Zamolxe? 
- În neozamolxianism Focul Lui Zamolxe are statut sacru deoarece ÎL 
reprezintă pe Zamolxe. Focul Lui Zamolxe este în esență mijlocul prin 
care se accesează Spiritul Lui Zamolxe care se face prezent în omul 
care priveşte Focul Lui Zamolxe. În acelaşi timp trebuie înțeles faptul 
că în Focul Lui Zamolxe se găsesc spiritele tuturor zânelor şi zeilor. 
Faptul că prin Focul Lui Zamolxe ne aflăm în planul spiritual are 
consecinţe şi în celelalte domenii existenţiale ale omului — mental şi 
fizic. Baza importanţei corelării lor se află în mărturiile istorice despre 
doctorii geto-daci care practicau o medicină integrată celor trei 
planuri: spiritual, mental şi fizic. O astfel de învăţătură se poate aplica 
la vindecarea multiplelor boli. Prin Focul Lui Zamolxe practicantul 
zamolxian poate începe un proces de vindecare personală, începând cu 
cea a sufletului. Aici elementul de sacralitate capătă raționalitate de 
expunere, şi nu se situează în fantezia vindecărilor miraculoase 
neexplicabile. Focul Lui Zamolxe este un principal mijloc de 
vindecare al sufletului. Pentru altfel de vindecări omul să se adreseze 
persoanelor specializate adică medici, psihologi, etc. 


- 26. Ce paşi s-au făcut pentru constituirea unui cler zamolxian 
modern, clerul deceneu? 

- Patriarhatul creştin ortodox a reuşit în timp să elimine prin absorbţie 
sacerdoțiul masculin zamolxian. Cercetările în domeniul eradicării 
religiei zamolxiene vechi indică faptul că partea sacerdotală 
masculină, cea uraniană, a fost prima asimilată sau distrusă, dar cea 
chtonică/ htonică feminină a rezistat în timp (Vulcănescu, 1985). 
Structura chtonică feminină a rezistat mai ales la sate. Apariţia zânelor 

moderne ca sacerdoți feminini - preotese decenee - permite refacerea 
părții sacerdotale uraniene masculine, reprezentată astăzi de preoții 
decenei. În prezent există printre români atât preoţi decenei cât şi 
preotese decenee numite zâne. Deci zânele moderne ar fi o primă 
sursă de reconstituire a clerului neozamolxian. 

O a doua sursă o reprezintă preoţii ortodocşi. Ei la hirotonisire jură 
şi pe tradiţia strămoşească. Fenomenul este de înţeles deoarece clerul 
zamolxian vechi a fost pe parcurs absorbit în cel creştin astfel că în 
prezent un preot ortodox este în acelaşi timp şi un preot zamolxian, un 
deceneu. Ne găsim încă în fazele preliminare de structurare a 
neozamolxianismului, dar în viitor este iminent faptul că vor fi unii 
dintre preoţii ortodocşi care se vor declara preoţi neozamolxieni. În 
prezent principalul impediment îl constituie inexistența unui cod de 
legi neozamolxian, a CĂRŢII LUI ZAMOLXE, o veritabilă scriptură 
a neozamolxianismului. Cu timpul această lipsă se va rezolva. 


- 27. Cum se practică neozamolxianismul de către individ şi familie? 

- Datorită lipsei momentane a unor instituții specifice, condiţiile 
actuale determină ca individul şi familia să fie elementele de bază care 
participă cel mai mult la renaşterea zamolxiană. Zamolxianul modern 
este persoana care a adoptat Focul Lui Zamolxe în practica individuală 
şi de familie. Tot în familie se pot citi copiilor poveşti cu zâne şi altele 
care mângâie sufletul. Casa în care se află zamolxieni este plină de 
veselie, flori, culori, întreaga atmosferă este îmbietoare. 

Fotografii cu portretul Lui Zamolxe sau al altor înţelepţi ai 
neamului românesc pot fi puse la vedere. Din când în când, în funcție 
de condițiile existente, familia zamolxiană aprinde câte un foc sacru la 
care se pot invita şi prietenii. Sacerdoţii decenei ai zilei cunosc deja 
felul în care se poate conduce o căsătorie dacică sau un botez dacic. 
Familiile zamolxiene au fiecare câte un sacerdot, femeie sau bărbat, 
care menţine vie credința străbună. Copiii sunt crescuţi într-o 
atmosferă de dragoste de neam şi lege străbună. 


- 28. Ce reprezintă sacerdotul neozamolxian al familiei? 

- Sacerdotul familiei este persoana, de gen feminin sau masculin, care 
are rolul de a veghea ca familia să păstreze vie credinţa în Zamolxe, 
Zâna Zânelor şi în tradițiile strămoşeşti. Se îngrijeşte de asemenea de 

atmosfera zamolxiană a familiei, luând măsuri ca să fie în armonie în 
interior şi în exterior cu lumea, organizează activități spirituale, etc. 

O îndatorire importantă a sacerdotului neozamolxian este să adune 
familia să privească Focul Lui Zamolxe, de obicei sub forma unor 
lumânări, dar poate fi de orice altă natură precum torta, focul mic sau 
rugul. Este o atmosferă de sacralitate căci participanţii se găsesc în 
prezenţa zeilor. Cu această ocazie se fac invocaţii către Zeul Zamolxe, 
Zâna Zânelor şi alte zeități, fiecare îşi proiectează conştient intenţiile 
către lume. Sacerdotul neozamolxian ia măsuri ca întâlnirile să se 
desfăşoare în condiţii bune, el fiind un moderator al evenimentului 
nicidecum un intermediar între om şi Dumnezeu. 


- 29. Care este distincția netă între preotul deceneu şi preoteasa 
decenee? 

- În primul rând trebuie spus că atât preotul deceneu cât şi preoteasa 
decenee sunt sacerdoți zamolxieni. Preotul deceneu este de gen 
masculin şi poate să participe la ritualuri şi ceremonii potrivite 
elementului masculin. El prezidă la templele zeilor precum sunt cel al 
Zeului Marele Lup Alb, protectorul neamului românesc, al Zeului 
Curcubeu, la temple ale Zeului Zamolxe sau unuia închinat lui 
Deceneu, etc. Distincția netă între preotul deceneu şi preoteasa 
decenee este că preotul deceneu emulează în felul lui propriu pe Zeul 
Zamolxe, pe când preoteasa decenee pe Zâna Zânelor. Astfel că ei pot 
avea roluri deosebite, dar şi unele complementare. 

Sacerdoţii zamolxieni sunt acele persoane care posedă un fel de 
înțelepciune din perspectiva proprie. Un exemplu este cel al ritualului 
de trecere a unei fetițe de la copilărie la pubertate, oficiat cel mai bine 
de către o preoteasă decenee care cunoaşte emoţiile prin care trece 
fetița la această vârstă şi poate da sfaturile înțelepte cele mai potrivite, 
alături de puterea pe care i-o induce, de a păşi cu bine acest prag. 

Trecerea unui tânăr de la adolescență la maturitate, este tot un 
eveniment care poate fi condus ritual de un preot deceneu. Pe lângă 
îndrumările bărbăteşti pe care le primeşte, cu această ocazie tânărul 
poate primi în dar ocazia de a trăi o experiență sexuală cu o femeie 
inițiată în aceste taine şi-i poate oferi ajutor, fie benevol sau plătită. 
Trecerea la maturitate a tânărului este astfel însoţită de o învățătură 
practică ce-i va folosi întreaga viaţă. În prezent, existenţa profană în 
care societatea îi predispune pe tinerii ajunşi la maturitate, îi determină 

să experimenteze cu impulsul sexual influenţaţi de droguri şi alcool în 
împrejurări ca partiuri cu oameni care se îmbată, discoteci sau locuri 
care predispun la violuri. Crearea unui cadru inteligent ca tinerii să 
înveţe ce înseamnă sexualitatea umană elimină carențele actuale în 
care tânărul este alienat de adevăr şi purtat la voia întâmplării din care 
învaţă prin experiență negativă. 


- 30. Ce a reprezentat preoteasa decenee în istorie de la 
descompunerea zamolxianismului vechi încoace? 

- Preotesele decenee în genul şamanic au continuat să existe în arealul 
carpatin din zorii omenirii. Ele fac parte din structura chtonică lunară 
feminină care spiritual este cea mai rezistentă în timp. Când o anumită 
religie se instituie triumfător într-o societate umană atunci structura 
uraniană, adică cea solară masculină, este distrusă sistematic. 

Aşa s-a întâmplat şi în cazul iudeo-creştinismului pătruns în Dacia 
romană şi alte teritorii din arealul carpato-danubiano-balcanic când 
clerul zamolxian a fost absorbit în cel creştin. Dar structura chtonică 
rezistă în timp, conservând astfel tradiţii milenare. În cazul românilor 
obiceiurile populare au fost mai mult păstrate de către femei ca 
preoțime chtonică nerecunoscută dar vie prin descântece, invocaţii, 
dezlegări şi multe alte practici legate de sfera de mister a magicului. 

Este şi firesc ca astăzi, având încă viguroasă latura chtonică lunară a 
imaginarului religios zamolxian, preoțimea uraniană solară, adică cea 
masculină, să se reconstituie cu ajutorul celei feminine chtonice. 
Preotesele decenee sunt astăzi prezente printre români. 


- 31. Ce reprezintă ascetul sau sihastrul zamolxian? 

- Ascetismul era o caracteristică religioasă din vremea geto-dacilor. 
Zamolxe Însuşi era ascet, aşa cum mărturisesc istoricii antici. Pe 
măsură ce creştinismul ortodox se reformează, transformându-se în 
neozamolxianism, se va crea şi portretul sihastrului zamolxian modern 
diferențiat net de cel creştin ortodox. 


- 32. Cum se încadrează clerul zamolxian modern în contextul social? 

- Clerul neozamolxian nu este parte a unei instituții care patronează 
credinţa ci el serveşte societatea în măsura în care este solicitat. Astfel 
sunt diferitele categorii de sacerdoţi. Asceţii sunt înțelepții care nu se 
preocupă prea mult de lume decât pentru a supravieţui fizic, căci duc o 


41 


3% Românul s-a născut zamolxian IX 


viață de mare simplitate. Preoţii şi preotesele servesc omul zilei prin 
capacitatea lor de cunoscători ai ritualurilor şi îngrijitori de vetre, 
altare, temple şi sanctuare. Sacerdoţii casei mențin treaz interesul 
membrilor familiei pentru Dumnezeu şi Domnazâna. Serviciile pe 
care le fac sacerdoții pot fi remunerate, în acest fel acoperind 
cheltuielile de întreținere a templelor şi efortul făcut de ei. Unii dintre 
sacerdoți pot fi profesionişti, alții amatori şi alții ocazionali. 

O caracteristică se distinge cu claritate: clerul zamolxian modern nu 
trebuie să devină exploatator. Şi prin aceasta el serveşte societatea, ci 
nu este servit de societate pe considerentul ideii că este împuternicit 
de cineva de sus. De remarcat este nivelul educaţional al sacerdoților 
zamolxieni care se instruiesc inclusiv în ştiinţe ca filosofie, fizică 
cuantică, spiritualitate economică, etc. Sunt aspecte de perspectivă 
care se vor zugrăvi în înțelepciunea practicilor neozamolxiene. 


- 33. Cum sunt făcute rugăciunile şi invocațiile zamolxiene? Ce rol 
are rugăciunea sau invocaţia în spiritualitatea zamolxiană ? 

- Nu există rugăciuni zamolxiene în sensul dat de creştinism acestei 
practici. Există în schimb invocaţii sau binecuvântări zamolxiene care, 
deşi se poate spune că se aseamănă cu rugăciunile în general, fac 
raportarea omului la puterea invocată ca să fie mult diferită de cea a 
rugăciunii creştine. 

Rugăciunea creştină este o formă primitivă de relaţionare cu 
Dumnezeu care, ca principiu al existenţei, nu se poate preocupa să 
audă doleanţele oamenilor. Imaginarul religios al omului care-l roagă 
pe Dumnezeu să-i mărească salariul sau să-şi găsească o oaie pierdută 
este prea simplist ca să i se poată acorda vreo valoare. În schimb 
experienţa de conştientizare atunci când ne aflăm în prezenţa lui 
Dumnezeu, fie prin focul sacru dacic, Focul Lui Zamolxe, fie prin 
ceva frumos şi armonios, precum sunt florile, apele curate, sărutul 
între iubiţi, amorul pasional, etc., aceste stări sunt invocaţii vii făcute 
lui Dumnezeu şi purtate către El de puterea actului conştient. 

Cuvintele se folosesc doar ca să se poată transmite mesajul, dar în 
esență invocaţiile şi binecuvântările sunt de natură subtilă căci 
interiorizarea lor este mărturie a valorii pe care o transmit. Atunci 
când primim o binecuvântare, de la o zână de pildă, mesajul respectiv 
este preluat de „celulele Lui Dumnezeu” din creierul omului şi 
informația devine realitate în viața celui binecuvântat. Principiul 

realității cuantice susține aceste idei — conştiinţa poate crea realitatea 
materială. Deci invocația şi binecuvântarea au roluri importante în 
spiritualitatea zamolxiană, ele fiind forme verbale de proiectare a 
intenţiilor. Este esențial ca ele să fie susținute de gândire şi faptă. 


- 34. Ce iniţieri zamolxiene există şi cum se fac ele? 
- Imaginarul spiritual al inițierilor zamolxiene este în curs de 
constituire. Se poate spune că vor fi de o mare varietate în limita a 
două mari categorii, iniţieri de salvare şi inițieri de mister; unele pot 
îndeplini şi rol dublu deoarece zamolxianismul este o spiritualitate cu 
rol dublu: de salvare şi de mister. Inițierile urmăresc un grad înalt de 
conştientizare a existenţei şi pot fi făcute doar de persoane inițiate care 
au acest nivel. 

Enumerări şi descrieri ale inițierilor zamolxiene sunt în prezent 
premature. Cadrul social în care se constituie neozamolxianismul este 
mult diferit de cel al zamolxianismului antic. 


- 33. Ce se poate spune despre căsătoria zamolxiană? 

- Psihologia, ca ştiinţă modernă constituită în ultimii 100 de ani, a 
ajuns la concluzia că unii oameni sunt prin înclinaţie monogami, 
poligami sau poliandri. Umanitatea în general acceptă poligamia sau 
poliandria serie, adică persoanele care divorţează, sau din diferite alte 
motive nu mai au un partener, se pot recăsători sau convieţui cu o altă 
persoană. Unele societăți sunt de acord cu poligamia, o formă de 
căsătorie în care un bărbat este căsătorit în acelaşi timp cu mai multe 
femei. Altele acceptă poliandria, cazul când o femeie este căsătorită cu 
mai mulți bărbaţi. Aceste forme de organizare a familiei demonstrează 
faptul că omul prin natura sa poate fi atât monogam, poligam cât şi 
poliandru. Realitatea zilei în lume arată cum aceste adevăruri au fost 
adoptate specific de anumite societăţi. 

În timp se va dezvolta ideea libertăţii formei de căsătorie pentru 
toți. Este şi firesc să ținem seama de concluziile cercetărilor ştiinţifice 
în psihologie relevând că omul poate fi atât o ființă monogamă, cât şi 
poligamă sau poliandră. Şi aceste constatări trebuie să se reflecte şi în 
realitatea legăturilor de căsătorie. Societăţile conservatoare nu pot 
continua la nesfârşit ipocrizia relaţiilor ascunse; oamenii aflați sub 
presiunea convenienţelor sociale, sunt nevoiţi să ascundă realitatea şi 
adevărata lor natură umană. Aceste situaţii conduc la suferință, drame, 

tragedii, sinucideri şi omoruri din dragoste, deoarece oamenii sunt 
forțați să-şi mascheze iubirea pentru că societatea îi obligă să fie 
monogami. 

În revista Formula AS, nr. 891, 30 oct. - 6 nov. 2009, la pagina 20, 
se află o povestea de dragoste cu titlul /ubire interzisă. Este cazul unei 
femei care iubea din suflet şi pe fratele soțului ei. Drama mărturisită 
de ea se încheie cu cuvintele „Numai sufletul meu moare încet-încet.” 
O astfel de autodistrugere din dragoste nu ar trebui să aibă loc. Cadrul 
social trebuie să permită onorabilitatea acestor trăiri în iubire. 

În această privinţă zamolxianismul modern intenționează să refacă 
forma naturală a căsătoriei ținând cont de natura umană a relației 
bărbat-femeie. Astfel, cei care sunt prin înclinaţie monogami intră în 
relații de familie monogamă, bărbații poligami în familii poligame iar 
femeile poliandre în familii poliandre. Ideile par revoluționare la acest 
timp istoric mai cu seamă pentru mediile religioase care urmează o 
dogmă a constituirii familiei. Dar timpul va valida accesul tuturor la 
toate formele de căsătorie, astfel că raționalitatea îşi va spune cuvântul 
şi în acest domeniu mult disputat. 

În acest context cazul menţionat mai sus cu referire la femeia care 
iubea pe fratele soțului ei s-ar fi rezolvat foarte uşor prin a se căsători 
şi cu el. La hinduşii din Nepal astfel de situaţii sunt frecvente — fraţii 
pot avea aceeaşi soție. 

În timp se va crea şi cadrul social-juridic de funcţionare a 
căsătoriilor multiple, policăsătoriile. Ele există în mod practic pentru 
persoane în relaţiile de facto. Astfel de situații nu sunt deloc 
experimente ci au o lungă istorie în umanitate. Astăzi lucrurile pot fi 
mai simple decât în trecut. Analizele de paternitate permit copiilor 
rezultați din relaţiile multiple să fie recunoscuţi de părinții lor genetici. 
În prezent căsătoria cu acte este mai mult un contract de afaceri decât 
o legătură a inimii. Cadrul social permite oricui să constituie căsătorii 
multiple atâta timp cât nu se încheie căsătorii cu acte şi să apară astfel 
„vina” de bigamie, poligamie, poliandrie. Practic oricine poate trăi 
relații discrete de poligamie sau poliandrie până când societatea va 
înceta să-i hăituiască pe cei care nu sunt monogami. 

Un astfel de mod de a aborda relaţia de iubire bărbat-femeie face 
parte din ideea generală a libertăților individuale. Tot mai mulți îşi dau 
seama ce înseamnă calvarul divorțului care practic înseamnă 
desfacerea acelui contract de căsătorie pe care oamenii îl făcuseră 

forțați de convenienţele sociale. Cei naivi credeau că acel contract 
reprezenta garanţia socială a dragostei, dar se înşelaseră. Oamenii care 
au trecut prin şocul divorțului pot rămâne traumatizaţi întreaga viață. 


- 36. Cum pot avea loc căsătoriile poligamă şi poliandră de factură 
neozamolxiană? Ce reguli se aplică acestor căsătorii multiple ca 
polirelaţii? 
- În primul rând trebuie ştiut că aceste căsătorii nu au nevoie de 
formalitatea contractului de căsătorie. Instituția căsătoriei cu acte, deşi 
perimată, se poate menţine şi în viitor dar căsătoria neozamolxiană are 
loc în prezenţa focului sacru dacic. Bărbatul poligam se căsătoreşte cu 
fiecare femeie în parte cel mai probabil la intervale de timp 
(depinzând de acordul partenerilor şi a asociaților lor), dar poate avea 
loc chiar şi în aceeaşi ceremonie. Relaţia dintre bărbat şi fiecare soție 
este individuală astfel că o eventuală despărțire se aplică doar cuplului 
în cauză. În cazul femeii poliandre ea se căsătoreşte cu fiecare bărbat 
în parte. Relația dintre femeie şi fiecare soț este personală. Ştiindu-se 
că bărbații împart mai greu partenera cu un alt bărbat, la o înțelegere 
de convieţuire într-o căsnicie poliandră se ajunge când există relații de 
rudenie sau amiciţie între bărbaţi, ei sunt de obicei frați, rude apropiate 
sau prieteni foarte buni. Sistemul funcționează şi astăzi în Nepal. 
Privitor la reguli, nu există limite ale mărimii unei familii multiple, 
acea familie bazată pe polirelaţii, astfel că oamenii pot forma familii 
cum îşi doresc. Componenţii lor au fiecare bunuri în proprietate 
personală, dar şi în comun. Proximitatea în viață face ca traiul în 
comun să aibă obiecte în comun necesare viețuirii în grup. Fiecare 
pereche a unei căsătorii multiple are statut juridic aparte, adică se 
raportează în faţa legii la partenerul sau partenera cu care este căsătorit 
sau căsătorită. Deocamdată nu există cadrul juridic care să susțină 
legalitatea acestor căsătorii, dar în timp se va produce. Forma, care 
permite astăzi existența acestor relaţii, este cadrul familial de facto. 
Societăţile occidentale mai evoluate au deja experiență în acest sens. 


- 37. Cum sunt evaluate mântuirea şi misterul în zamolxianismul 
modern? 

- În zamolxianismul modern există dihotomia mântuire-mister, tot aşa 
cum era şi pe timpul geto-dacilor. Mântuirea, adică salvarea prin 
înțelepciune, constă în capacitatea omului de a trăi momente înalte de 

conştientizare existențială. Ele sunt mult mai ample în profunzime şi 
timp decât o simplă stare de trezire pe care oamenii o pot avea timp de 
câteva secunde. Ne situăm astfel în conceptul mult vehiculat de trezire 
spirituală, de ceea ce orientalii numesc nirvana, samadhi, moksha, etc. 

Pe de altă parte misterul în spiritualitatea zamolxiană constă într-o 
imagistică a sacrului. El poate lua formele unor căi anume de căutare a 
optimizării considerând diferite perspective precum sunt generozitate- 
cunoaştere,  sexualitate-stăpânire, curaj-pace, iubire-înțelegere şi 
respect-adevăr. Aceste domenii pot genera ritualuri inițiatice care 
introduc pe doritori în obținerea acestor cunoştinţe de înţelepciune. 
Misterul poate fi astfel împărtăşit prin felurite inițieri. 

Misterul cunoaşterii de pildă este căutat de oamenii de ştiinţă şi alte 
persoane înclinate către latura de acumulare a cunoştinţelor. Misterul 
stăpânirii sau ascezei este împărtăşit anahoreților zamolxieni şi celor 
care au înclinații spre viața retrasă sau cea de mare simplitate. 
Misterul curajului este conferit militarilor de carieră, exploratorilor şi 
altor cutezători. Misterul căii iubirii este urmat de cei care au o astfel 
de înclinaţie relevând căi către înţelegerea de natură emotivă. Misterul 
adevărului ia calea justițiară fiind apanajul relațiilor sociale de respect 
şi bază pentru dreptatea socială. 

În aceste cinci căi ale misterului, în spiritualitatea zamolxiană intră 
multe alte practici de rafinament spiritual. 


- 38. Poate un credincios neozamolxian să practice şi alte sisteme de 
optimizare fizică şi mentală precum sunt yoga sau zen de pildă? 

- Neozamolxianismul este o spiritualitate vizionară care permite în 
timp îmbogățirea cu idei şi practici care s-au dovedit valoroase pentru 
om. Persoanele care găsesc beneficii în feluritele tehnici de optimizare 
le pot urma fără restricție. Mai mult chiar, zamolxianul modern face 
cunoscut şi altora faptul că practicile proprii dau rezultate pozitive, 
ajutorul oferit concordând astfel cu paradigma zamolxiană de evoluţie 
continuă. 


- 39. Ce se poate spune despre un cod de legi zamolxiene care se 
aplica pe timpul geto-dacilor? 

- S-au făcut tot felul de speculaţii pe această temă, dar până în prezent 
nu s-a găsit nimic scris. Suntem mai degrabă înclinați să credem că 
legile zamolxiene au avut un caracter oral. Pythagoras, principalul 

învățător al lui Zamolxe, era un aderent al păstrării tradiției vii în locul 
celei scrise. Dar lipsa legilor scrise nu constituie astăzi un handicap 
pentru zamolxianismul modern deoarece acesta este constituit din 
tradiția vie existentă acum şi aici în arealul carpato-danubiano- 
balcanic. Astăzi această tradiție poate fi documentată în scris, şi este 
important să se facă aceasta ca şi în cazul altor crezuri moderne, care 
au scrieri sacre. Dar în ultimă instanță ceea ce contează este de a trăi 
pe viu neozamolxianismul, la fel cum făceau strămoşii geto-daci cu 
zamolxianismul lor. 


- 40. Se poate oare transforma ortodoxia în spiritualitate zamolxiană? 
- Ortodoxia are o rădăcină zamolxiană şi în timp se poate transforma 
în neozamolxianism. Un astfel de proces de reformare, care va lua 
timp, este viabil. Renaşterea zamolxiană nu înseamnă o desprindere 
forțată din ortodoxie ci mai degrabă este un proces de schimbare din 
interior prin reconsiderarea valorii autohtone româneşti şi o renunțare 
la importurile iudeo-creştine. Fenomenul nu este nou, în istoria 
religioasă au mai existat astfel de cazuri. Cu timpul neamul românesc 
va înțelege valorile păstrate în ortodoxie şi le va folosi pentru a face 
paşi înainte pe calea identităţii spirituale proprii care înseamnă tradiție 
strămoşească. 


- 41. Ce se crede în neozamolxianism despre destin şi fatalism? 

- Zamolxianismul modern nu crede în destinul inefabil, în baterea în 
cuie a vieții cuiva şi în fatalism. Acestea sunt idei aparținând religiilor 
primitive. În realitate viața omului este supusă unui process continuu 
de transformare care se produce în funcţie de starea de trezire a acelei 
persoane. Deci conştientizarea existenţei proprii, ci nu destinul orb, 
joacă un rol esențial. 


- 42. Cum se raportează spiritualitatea zamolxiană la balada Mioriţa 
şi balada Meşterului Manole? 

- Aparent s-ar crede că cele două balade exprimă sufletul românului, 
dar lucrurile nu stau chiar aşa. Balada Mioriţa are natură fatalistă fund 
mai mult de factură iudeo-creştină decât zamolxiană. Ciobănaşul este 
resemnat în faţa morții tot ca şi lisus. Presupunem că la origine 
ciobănaşul s-a opus răului, dar cu timpul jertfa cristică a marcat balada 
şi a transformat-o în paragon al resemnării care se reflectă încă şi 

astăzi în psihologia românului. Pe de altă parte balada Meşterului 
Manole doreşte să portretizeze jertfa creatoare (Mircea Eliade, 1943) 
care nu este decât un cult al morții violente. 

Ambele balade, zugrăvind o omucidere, nu exprimă în niciun fel 
sufletul zamolxian al românului, ci mai degrabă parazitarea lui de 
către iudeo-creştinismul jertfei. Moartea eroului, a cuiva ce-ţi este mai 
drag, pentru a pune bază de temelie solidă, este evident absurdă. 
Spiritualitatea zamolxiană nu cultivă astfel de aberaţii, ci caută să 
elimine răul în loc de a distruge binele oferit ca jertfă pentru o viitoare 
intervenţie divină recompensatorie gen iudeo-cristică. Eliade (1943) 
face şi el eroarea să considere că moartea rituală are valoare creatoare 
şi că ar putea fi un mit central al spiritualității neamului românesc (un 
excelent studiu critic a fost făcut de Andrei Oişteanu, 2004). 


- 43. Ce rol poate avea revelaţia în neozamolxianism? 

- În primul rând trebuie spus că revelaţia joacă un rol important în 
religiile lumii. Ea este un element de mistică pură şi prin aceasta face 
ca să nu poată fi neglijată. Neozamolxianismul este un crez de 
mântuire şi mister precum şi zamolxianismul vechi care accepta 
revelaţia. Realitatea zilei este că ne găsim într-un stadiu preliminar al 
spiritualității zamolxiene şi nu se pot spune prea multe cu privire la 
ceea ce a fost revelat până în prezent. Dar rămânem receptivi la 
mesajele privite ca trimise din Lumea Conştiinţei şi Luminii. 

O primă interpretare a unei afirmaţii considerate revelatorie este cea 
asupra spuselor părintelui Arsenie Boca, precum că „Va lua ţara foc 
din Prislop!”. Semnificaţia acestor vorbe a mai fost discutată de mine 
cu ocazia unor interviuri date anul trecut. Repet răspunsul cam cu 
aceleaşi cuvinte. 

Aparent s-ar crede că este vorba de o renaştere națională sub 
stindardul crucii creştinismului ortodox. Dar afirmaţia părintelui Boca 
are o semnificație pe care puţini o înţeleg. Nu este vorba că se va 
produce o explozie de credință creştin-ortodoxă, ci de faptul că acel 
foc, despre care vorbeşte părintele, este al înnoirii religiei zamolxiene, 
care după cum ştim din vechime, se bazează pe cultul focului. Țara se 
va trezi prin focul sacru al religiei zamolxiene, Rugul lui Zamolxe, 
care „o va cuprinde“. Ca dovadă sunt chiar faptele ce se petrec pe 
arena credinţei la români de la moartea părintelui Boca, întâmplată cu 
puţin timp înainte de Revoluţia din 1989. Nu sunt deloc semne că ţara 

„ar lua foc“ din perspectiva creştinismului, ci mai degrabă din cea a 
credinţei vechi a românilor, zamolxianismul. Există o explozie 
ideatică şi un interes crescând şi constant în această direcţie. Se scriu 
cărți, au loc întâlniri cu tema istoriei geto-dacilor, profesorii predau cu 
sârg elevilor istoria neamului românesc. Omul spiritual cât şi cel de 
rând cheamă națiunea la reînvierea credințelor geto-dacilor. Au loc 
festivaluri de glorificare a strămoşilor daci, ca de exemplu cel de la 
Cricău, Alba. S-au făcut descoperiri arheologice remarcabile. 

Deşi părintele Boca nu s-a declarat niciodată deceneu sau 
zamolxian, el este un premergător. lar dacă ţara trebuie cumva să „ia 
foc“ din Proslop, conform spuselor părintelui Boca, rămâne să se 
confirme în viitor dacă afirmația lui vizionară se referă la creştinismul 
ortodox sau la zamolxianism. Eu susţin că spusele părintelui vizează 
focul zamolxian, Rugul lui Zamolxe, care actualmente este practicat în 
ţară, care în acest fel „va lua foc“. Astfel că avem o primă revelație în 
neozamolxianism dată de un personaj de excepţie din ortodoxie. Şi să 
nu uităm că ortodoxia este un sincretism dintre zamolxianism şi 
creştinism. Datorită acestui fapt putem spune că părintele Boca a 
vorbit cu glasul zamolxianului nu cu cel al creştinului. 


- 44. Cum se raportează spiritualitatea zamolxiană la elementul 
supranatural religios? Există minuni, vindecări miraculoase şi fapte 
de acest gen? 

- Spiritualitatea zamolxiană nu promovează şi nu susține astfel de idei 
care sunt în contradicție cu legile naturii. Aceste „minuni” sunt 
caracteristice religiilor primitive care şi-au făcut o afacere din 
exploatarea credulității oamenilor. Poveştile iudeo-creştine despre 
mersul pe apă, pe norii cerului sau vindecarea prin atingere şi învierea 
din morţi a oamenilor sunt pentru minţi cu caracteristici infantile. 

Pe aceste coordonate, faptele, întâmplate în mod „miraculos” în 
mintea unor oameni, pot fi explicate prin prizma puterii conştiinţei 
asupra materiei, mai exact prin capacitatea minţii de a influența 
materia prin producere, schimbare, transformare, etc. Posibilele 
„miracole” descrise în felurite religii capătă explicaţii noi, dar aceasta 
nu înseamnă că ele validază metodele acelor crezuri, ci mai degrabă 
explică ceea ce nu era înțeles de către acele religii care numeau 
miracol un fenomen întâmplat ca rezultat al manifestării puterii 

conştiinţei. Ne situăm deci într-o realitate susținută de ştiinţă, cu 
precădere fizica cuantică. 


- 45. Există oare noţiunea de păcat în noul zamolxianism? 

- Noţiunea de păcat este primitivă. Serveşte limitărilor iudeo- 
creştinismului, faptul că omul face tot felul de erori numite păcate pe 
care le trimite pachet în cer ca să fie iertate. Aceste aberaţii profanează 
statutul celui care a murit pe cruce, care este privit ca un colecționar, 
acolo în cer, al erorilor omeneşti numite păcate. 

În spiritualitatea zamolxiană noțiunea de păcat este nonexistentă, 
dar există ideea greşelii umane înfăptuite ca rezultat al lipsei de 
înțelepciune, ca urmare a persistării în ignoranță. O astfel de eroare 
trebuie reparată de omul care a făcut-o, nu să se creadă că va fi iertată 
de un colecţionar, al erorilor personale umane, care se află undeva în 
cer. Raționalismul trebuie să-şi spună cuvântul şi aici. Ideea discutării 
păcatului se situează într-o panoramă mai extinsă, cea a dualismului 
bine-rău, în care binele este ordine, iar răul dezordine. 


- 46. Cum este zugrăvit dualismul bine-rău în neozamolxianism? 

- Răul nu are natură proprie, întocmai ca şi întunericul în relaţie cu 
lumina. Întunericul este lipsa luminii. Aşa cum întunericul este 
dispersat prin apariția luminii, tot astfel răul dispare prin existența 
binelui. Întunericul devine un alter-ego de factură principială, nefiind 
nicidecum o realitate de sine stătătoare, cu existență autonomă. 

Raportul empiric dintre bine şi rău este relevant. Răul trebuie 
confruntat în aceeaşi manieră în care lumina se opune întunericului. 
Dacă ne imaginăm întunericul retrăgându-se, atunci când se află în 
prezența luminii unei torţe, putem înţelege cum răului i se poate opune 
binele. Simpla pasivitate în fața răului face ca să rămână tot aşa de 
primejdios; retragerea în fața răului face ca acesta să expandeze în 
detrimentul binelui. Răul este absenţa atributelor binelui în gândurile, 
vorbele şi faptele oamenilor. 

Binele şi răul trebuiesc privite ca fiind caracteristici ale unui creator 
care se manifestă în ordine şi dezordine. Deci avem de-a face cu 
capacităţi creatoare în posesia unor egouri şi alter-egouri îngemănate 
existențial, dar care au grade diferite de expresie a ordinii şi 
dezordinii. Zeitățile în neozamolxianism au natură duală fiind forme 
antropomorfe ale aceloraşi principii pe care le reprezintă. 

- 47. Cum se explică reîncarnarea în spiritualitatea zamolxiană? 

- Reîncarnarea reprezintă un element de bază al spiritualității 
zamolxiene. Să ne gândim la faptul că o plantă îşi asigură „renaşterea” 
prin seminţe. Planta s-a uscat, deci a murit, dar are ca germene al 
revenirii seminţele ei care păstrează în ele informația genetică. După 
ce sămânţa încolțeşte putem spune că planta a „renăscut” deoarece 
menţine acea informaţie genetică a mai multor generaţii similare care 
au continuat ciclul de multe mii de ani, poate chiar milioane. 

Acelaşi concept îl putem aplica şi la om, dar cu o mai mare 
complexitate de idei. În acest caz sămânţa plantelor este înlocuită în 
planul cel mai înalt cu sufletul omului, deşi are în acest plan al 
reproducerii spermatozoidul şi ovulul ca „sămânță” specifică. 

Reproducerea, care în cazul omului poate fi numită reîncarnare, se 
manifestă practic pe trei planuri. Primul este cel fizic în care 
spermatozoidul şi ovulul au roluri esențiale. Apoi există reproducerea 
în planul mental, atunci când ideile unei persoane sunt preluate şi 
menținute în mintea cuiva. Şi ultima reproducere este cea a sufletului. 
În cazul omului aceste trei forme de reproducere pot fi numite forme 
de reîncarnare. Faptul că ceva dintr-o anumită persoană intră în 
constituția existenței unei alte persoane, care într-un fel reprezintă 
persoana inițială, înseamnă că acea persoană se reîncarnează. 

Astfel de idei sunt susținute de modul de a descoperi reîncarnarea 
lui dalai-lama, conducătorul spiritual în buddhismul lamaist. Grupul 
de călugări lama urmăresc la candidat, care poate fi numit mai apoi 
dalai-lama, să aibe dovezi ale reîncarnării celui mort în cele trei 
planuri menționate, adică fizic, mental şi sufletesc. Copilul trebuie să 
prezinte semne pe corp care să amintească cumva de corpul fostului 
dalai-lama, să aibe înclinații spre studiu, ca şi predecesorul său, şi să 
posede cumva alura fostului dalai-lama, acel ceva care îi defineşte 
cumva sufletul către exterior. Numai călugării lama care l-au cunoscut 
îndeaproape pe fostul dalai-lama pot participa la alegerea celui nou. 

Nu avem motive să credem că astfel de idei nu sunt aplicabile şi în 
cazul oricărui om. De vreme ce un dalai-lama se poate reîncarna 
aceasta se întâmplă tuturor oamenilor. 

Cât priveşte existenţa ideii de reîncarnare la geto-daci nu putem 
decât să speculăm. Ubicini (1886, p. 38 — citat de Muşat, 1980, p. 90) 

scriind despre nemurirea de către daco-geţi afirmă că „ceea ce se 
numeşte moarte nu este decât trecerea la o altă existență sau la un şir 
de alte existenţe mai desăvârşite”. Dar aceasta nu reprezintă proba că 
geto-dacii credeau în metempsihoză (transmigrarea sufletelor printr-un 
şir de reîncarnări succesive) sau metensomatoză (trecerea sufletului 
omenesc prin diferite corpuri cu scopul apropierii de perfecțiune). 
Neozamolxianismul conceptualizează acestea din credințele populare, 
dar şi din sursele spirituale orientale în ideea că se adoptă acele idei 
valoroase care contribuie la un imaginar religios de substanță care 
acceptă atât metempsihoza cât şi metensomatoza. 


- 48. Ce metode se folosesc pentru reîncarnarea sufletelor? 

- Spiritualitatea zamolxiană acceptă revenirea oamenilor pe pământ ca 
reîncarnări ale sufletelor lor. Metoda principală folosită în acest scop 
este rugul nemuririi dacice perpetuat de multe generaţii de către 
ciobanii carpatini. Focul sacru este aprins din când în când pe locul 
înmormântării unui om de către cei care l-au cunoscut. Participanţii la 
acest ritual urmează să-l descopere pe cel reîncarnat. Vulcănescu 
(1980, p. 379-384) scoate în evidență importanţa focului ca parte a 
unui cult solar identificând la români focurile de peste an — focul viu, 
roata de foc, focul de iarnă şi focul de primăvară — şi remarcând 
funcția de transcendență a sufletului prin folosirea focului sacru. 


- 49. De ce nu ne amintim încarnările anterioare? 

- În primul rând putem considera că lumea din care transcende un 
suflet pe tărâmul pământesc este cu mult diferită de cea a noastră, 
neexistând între ele o compatibilitate corelantă. Afinitatea restrânsă 
face ca experienţele şi consecinţele faptelor produse într-o lume să nu 
poată fi transmise integral în cealaltă. 

S-a scris mult pe tema transmiterii informațiilor între lumi în care 
sufletele există sub diferite forme, dar ele rămân încă speculative până 
când vor fi explicaţii mai solide. O privire din perspectiva fizicii 
cuantice ar putea să aducă mai multă lumină în înţelegerea ştiinţifică a 
mecanismelor reîncarnărilor. 


- 50. Ce reprezintă templul celest al Lui Zamolxe? 
- Existenţa templului celest al Lui Zamolxe este un imaginar având 
intenția să răspundă ideii privitor la locul unde s-ar afla Zamolxe. 

Desigur că spiritele nu au nevoie de temple să existe undeva în 
univers. Templul celest al Lui Zamolxe este o metaforă care exprimă 
mai degrabă împlinirea Lui Zamolxe în unirea Lui cu spiritul 
existenţial al Lui Dumnezeu. Deci templul celest al Lui Zamolxe se 
află tot acolo unde este şi Dumnezeu. 


- 51. Ce este focul nemuririi dacice? 

- Focul nemuririi dacice este un ritual menţionat şi de Vulcănescu 
(1985). Ciobanii carpatini îl practică din vremuri ancestrale. Focul 
sacru aprins pe locul respectiv serveşte reîncarnării, scopul 
transcendenţei sufletului. Practicile neozamolxiene intenționează să 
reactiveze acest obicei şi să-i dea o extensie mai largă vizând 
chemarea la întrupare a sufletelor. Doritorii vor fi în măsură să cheme 
rudele şi pe cei apropiaţi lor pentru a se reîncarna. 


- 52. Unde se află Kogaionul, muntele sacru din Carpaţi? 

- Numele Kogaion/ Kogaionon nu doreşte a localiza un anume munte, 
ca o centralitate geografică de genul axis mundi, ci trebuie mai 
degrabă înţeles faptul că toți munții Carpaţi sunt sacri. Vulcănescu 
(1985, p. 358) prezintă kogaionismul ca „imanentul care urcă spre sau 
în cer” şi că „urcările solstițiale şi echinoxiale pe munți marcau 
simbolic ascensiunea periodică, ritmică spre cer a credincioşilor” 
(ibidem). Astfel omul îşi doreşte transcendenţa conştiinţei către zeii 
care simbolic se află în cer. 

Manifestarea kogaionismului prin sacralizarea munţilor există deja 
în conştiinţa oamenilor ca obicei lăsat din străbuni. Astăzi în munţi se 
găsesc vetre dacice moderne, cele mai cunoscute fiind în Munţii 
Bucegi. Neozamolxianismul preia creativ obiceiul românilor care urcă 
pe munți la solstiţii şi echinocţii coborând reînnoiţi din cerul muntelui, 
trăind astfel experienţa de transcendenţă. Kogaionul, este o experiență 
imanentă după ce omul a avut contact cu transcendentul pe vârful de 
munte, experiența fiind absorbită în inimă, lăcaşul sufletului. 

Căutarea Kogaionului, menţionat în scrierile antice, nu are niciun 
sens fizic, căci istoricii acelor vremuri nu cunoşteau esenţa aspectului 
de sacralitate al munţilor dacilor. Faptul că Zamolxe a avut un munte 
sacru pe care grecii antici l-au numit Kogaion nu reprezintă o unicitate 
de tip axis mundi, ci mai degrabă faptul că Zamolxe s-a raportat la 
sacralitatea muntelui care era în apropiere. 

- 53. Ce beneficii aduc botezurile pământului, apei, focului şi aerului? 
- Există câteva perspective esoterice care se delimitează net. Botezul 
pământului întăreşte statornicia, având şi puterea de a mişca cu forță şi 
brusc lucrurile. Apa dizlocă şi diluează, botezul apei predispune la o 
schimbare înceată dar temeinică. Doar botezul focului are putere 
transformatoare în esenţă şi în timp relativ scurt. Atunci când botezul 
focului este făcut cu temeinicie el ordonează, vindecă, luminează şi 
creează armonie şi pace. În schimb botezul aerului predispune la 
schimbări rapide, deoarece dispersează cu iuțeală, dar ele sunt 
nestatornice în timp. 

Botezul pământului, de pildă, poate fi efectuat de o Zână a 
Pământului, dar şi de Zâna Pădurii, Zâna Codrilor şi orice altă zână 
care are legătură cu elementul pământ. Deceneii pot şi ei înfăptui acest 
botez. În mod similar celelalte botezuri pot fi practicate de sacerdoți 
care au asimilat spiritul principiului respectiv fie permanent sau doar 
temporar. 


- 54. Cum se raportează spiritualitatea zamolxiană la egalitatea 
dintre oameni şi la poziția lor socială? 

- Egalitatea dintre oameni nu poate fi niciodată atinsă şi nu reprezintă 
o aspirație a unei societăți drepte. Aici nu se pune problema de 
egalitate între oameni, ci de şansă egală, în multiple domenii, oferită 
tuturor membrilor unei societăţi. În stratificarea socială care există nu 
are nici un sens să-i numeşti pe oameni egali. Fiecare participă ca 
membru al societății cu drepturi şi îndatoriri reflectând capacitățile 
sale personale. 


- 55. Are spiritualitatea zamolxiană o cale comună recomandată 
tuturor? 

- Prin definiție politeismul prezintă căi multiple şi prin urmare o 
pluridirecționare a accesului la Dumnezeu. Aceasta este deosebirea 
esențială față de religiile care se bazează doar pe un drum unic 
recomandat tuturor, cazul iudeo-creştinismului fiind paradigmatic. 
Practica a demonstrat că unidirecționarea poate duce la suferință şi 
fundamentalism religios, crezurile monoteiste s-au dovedit a fi veşnic 
într-o bătălie internă cât şi externă. În acest sens apare ca nonsens să 

se creadă că omenirea evoluează către o spiritualitate unică, ideea 
aceasta fiind tot de genul totalitarismului drumului unic salvator. 


- 56. Cum se raportează spiritualitatea zamolxiană la pace şi război? 
- Spiritualitatea zamolxiană nu face recomandări asupra modului în 
care se conduce un război, deşi unele religii pot avea astfel de opinii. 
În schimb serveşte ca inspirație pentru adoptarea unei atitudini corecte 
privind pacea şi războiul, bazată pe ideea că pacea este de preferat 
războiului. O spiritualitate este o manifestare socială armonioasă de 
relaționare a omului cu divinitatea. 

O caracteristică a spiritualității zamolxiene este faptul că poate 
include ca sacerdoţi şi militari de carieră. Acest aspect întăreşte ideea 
că raportarea omului la Dumnezeul universal nu are restricții de gen 
profesional. Prin urmare oricine îşi poate aduce un aport personal din 
perspectiva proprie. Ideea aceasta nu este nouă, în antichitate oameni 
de profesii diferite puteau deţine şi poziţii sacerdotale. 

Ne situăm în paradigma că religia serveşte societatea fără ca să 
existe separaţia secular-religios. În prezent în ţările creştine societatea 
civilă a renunţat în linii mari la aportul religiei la viața socială, 
economică şi politică datorită caracteristicilor ei antisociale. În 
contrast cu acestea, spiritualitatea zamolxiană serveşte societatea. 


- 57. Cum poate fi utilă spiritualitatea zamolxiană în respectarea 
dreptății sociale? 

- Când un nou imaginar religios (care în cazul neozamolxianismului 
iese cu mult din sfera a ceea ce se înțelege în mod obişnuit prin 
termenul religios, crezul fiind de natura spiritualității) se conturează în 
minţile oamenilor, au loc şi transformări semnificative la nivel social. 
Este prematur în prezent să facem estimări. 


- 58. Există legătură între spiritualitatea zamolxiană şi naționalismul 
românesc? 

- Trebuie spus din capul locului că neozamolxianismul nu trebuie să 
genereze un naționalism de tip legionar aşa cum s-a întâmplat în cazul 
creştinismului ortodox. Ca scriitor şi promotor al structurării unei 
spiritualității native neamului românesc afirm categoric: Nu folosiți 
neozamolxianismul în scopuri naţionalist şovine! Nu creaţi o ideologie 

politică bazată pe un crez identitar neamului românesc! Menţineţi 
sufletul românului neîntinat de ură de nație, rasă, etc.! 

Tragedia legionarismului a fost că a folosit un imaginar religios ca 
suport ideologic de susţinere a ideilor şovine şi separatiste. Din păcate 
creştinismul ortodox în latura sa cristică a permis legionarismului, ca 
mişcare creştină, să înflorească. Respingerea lui lisus de către evrei, 
acuzaţi de deicidul omorârii lui, a alimentat clar antisemitismul. 
Legionarismul, născut sub semnul arhanghelului Mihail, prin Garda de 
Fier a fost o mişcare politică hrănită de creştinismul ortodox tributar 
violenţei sacrificiului lui lisus. Căutând să emuleze în plan social şi 
politic sacrificiul lui lisus membrii legiunii nu au făcut decât să 
prelungească agonia iudeo-creştinismului, un crez religios al suferinţei 
şi durerii, nicidecum al salvării sufletelor. 

Neozamolxianismul respinge categoric orice practici de jertfă şi se 
ridică doctrinar deasupra primitivismului de idei „salvatoare” ale 
iudeo-creştinismului. Spiritualitatea zamolxiană nu este o revoluţie de 
tip politic, ci una identitară; elementele care preamăresc sacrificiul în 
ortodoxie sunt eliminate odată cu paragonul sacrificiului, personajul 
lisus a cărui jertfă nu are nimic creativ inspirațional valoric. Iudeo- 
creştinismul, ca religie, continuă să fie ce a fost dintotdeauna, o erezie 
a iudaismului. Neozamolxianismul nu are nimic în comun cu religiile 
abrahamice precum sunt iudaismul, iudeo-creştinismul, islamismul, 
satanismul. 

Spiritualitatea zamolxiană, bazată pe etosul credințelor populare 
evoluate din mitologia arhaică, trebuie să aibe un rol constructiv şi 
civilizator. Ea nu poate servi ideologiilor naționaliste încurajând 
militantismul şi virilismul sau cultul violenţei sub orice formă. Eroii 
mitici ai neamului, precum Burebista şi Decebal nu pot fi folosiţi ca 
modele care să inspire zamolxianismul modern, căci ei au fost 
personalități din istorie, nicidecum din spiritualitatea străbunilor 
neamului românesc bazată pe Zeul Zamolxe. 


- 59. Ce se poate spune despre o societate economică modernă din 
perspectiva nouă zamolxiană ? 

- Mai întâi putem spune câte ceva despre societatea românească de 
până acum şi despre spiritul care o animă. Un studiu făcut de 
antropologul Monica Heintz (2005) este pertinent, ilustrând prin 
munca de teren faptul că există o matrice strămoşească a românilor în 

care concepțiile individualiste le sunt străine. Rădulescu-Motru (1999, 
p. 41) afirmă că românul pare „a trăi sufleteşte mai mult cu o 
conştiinţă de grup decât cu o conştiinţă a sa personală”. Aceasta face 
ca românul să tindă către idealul solidarităţii, acela de „armonizarea 
sufletelor individuale într-un suflet al societăţii întregi; la ridicarea 
intereselor de grup deasupra intereselor pur personale” (Rădulescu- 
Motru, 1999, p. 42). Acelaşi autor (ibidem) concluzionează că 
românul „aproape că-şi are sufletul individual absorbit în sufletul 
grupului”, dar aceasta poate fi un handicap atunci când conştiinţa 
sacrificiului şi voinţa de a-l face nu sunt prezente. Aceste constatări 
ale lui Rădulescu-Motru, eu le atribui mentalităţii româneşti ca fiind 
rezultate din contradicția fundamentală din sufletul românului, cea 
dintre zamolxianismul autohton şi iudeo-creştinismul de import. 

O societate zamolxiană modernă se poate fonda pe piloni cu totul 
diferiți decât cei existenți actualmente printre români; baza ideologiei 
economice practicate este în prezent străină de matricea strămoşească. 
Pragmatismul economic al zilei răneşte sufletul românesc pentru că-l 
forțează să fie egoist la extrem. O societate modernă zamolxiană se 
poate forma prin armonizarea sufletului individual cu cel ale grupului, 
aceasta fiind caracteristica de bază a sufletului românesc. 

Economiştii politici din lume argumentează în favoarea schimbării 
bazelor sistemului economic mondial de la cele de interes individual 
la cele de interes de grup combinat cu cel individual. Putem spune 
astfel că românul este pregătit sufleteşte pentru astfel de schimbări. 
Manifestările de compasiune, milă şi ajutor reciproc practicate în 
ortodoxie nu sunt caracteristice iudeo-creştinismului, cum aparent s-ar 
crede, ci filonului ancestral dacic. ludeo-creştinismul este reprezentat 
în plan economic de tendinţele individualiste şi învățăturile biblice de 
sporire a banului şi de a da cezarului ce-i al cezarului, ci nu de 
folosirea judicioasă a sporului în folosul individului şi cel al obştei. 
Societăţile creştine reflectă în linii mari aceaste idei, deşi au şi 
organizații de caritate sub egidă creştină care îşi găsesc şi ele 
justificare biblică ca şi celelalte mai puţin altruiste. 


- 60. Care sunt aspectele evolutive ale neozamolxianismului ? 

- În zamolxianismul modern există o paradigmă, cea a evoluţiei 
spirituale continue, aplicându-se zamolxianului practicant în orice 
moment istoric. Baza constitutivă crezului permite transformări 

creative, în măsura în care societățile servite de spiritualitatea 
zamolxiană se schimbă şi ele. Ne aflăm încă în faza de structurare a 
crezului şi este important ca aceste noțiuni să fie clar exprimate. 
Neozamolxianismul nu trebuie să se transforme în calcinări de idei aşa 
cum s-a întâmplat în alte religii, ducând la stagnare şi distrugere. 
Natura politeistă a crezului face să aibă o şansă scăzută de 
dogmatizare; se poate evolua în direcții multiple nefiind îngrădit de 
situația terminus a monoteismului marcat de o limită a unui vârf şi a 
definirii unui ţel unic. 

Se poate obiecta că şi neozamolxianismul are un vârf doctrinar, cel 
format din Dumnezeu şi Domnazâna, dar aceasta nu reprezintă un 
handicap atâta timp cât se poate evolua pe orizontală pe măsură ce 
crezul răspunde unei nevoi sociale mereu în schimbare. Paradigmele 
Dumnezeu şi Domnazâna sunt idealuri abstracte pe când cele oferite 
de Zamolxe şi Zâna Zânelor sunt concrete, ele mențin echilibrul 
masculin-feminin într-o realitate relevantă speciei umane. Şi în final 
să ne reamintim de faptul că religia este un produs al imaginarului 
colectiv al omului. 


martie 2010 
Sydney, Australia 


otet o oo ode: 

